Virus Covid-19: Menyamar Bila Menjangkiti Manusia/Haiwan

Sekumpulan penyelidik dari Universiti Southampton mendapati virus Covid-19 memasuki badan manusia dengan menyamarkan diri mereka dengan gula. Dapatan mereka mendapati virus Covid-19 memasuki badan manusia tanpa dikesan dengan menjadikan sejenis gula yang dipanggil glycan sebagai perisai.

Tetapi tidak seperti virus-virus lain (contoh HIV), virus Covid-19 tidak dilindungi dengan baik oleh glycan. Maklumat sebegini memberi harapan kepada para penyelidik terutama saintis-saintis yang giat menjalankan kajian vaksin Covid-19.

Menurut Profesor Max Crispin, virus Covid-19 melekat pada duri-duri glycan untuk melekat pada sel-sel manusia sebelum memasuki tubuh individu yang dijangkiti. Lapisan ini membolehkan virus itu menyembunyikan kandungan protein viralnya dari dikesan sistem imuniti badan.

Tambahnya lagi, “Salah satu penemuan utama dari kajian kami ialah walau seberapa banyak lapisan glycan yang digunakan virus Covid-19, ia masih tidak mendapat perlindungan tinggi berbanding virus-virus lain.” Manakala virus seperti HIV berjaya melepasi sistem imuniti manusia dengan lapisan glycan yang tebal.

Penemuan ini turut menunjukkan perilaku virus Covid-19 sebagai virus bersifat langgar dan lari yang bermaksud ia boleh bergerak cepat dengan menjangkiti dari seorang individu kepada seseorang yang lain. Berikutan ketebalan lapisan glycan yang rendah, ini mengurangkan halangan kepada sistem imuniti untuk menghapuskan virus dari badan.

Berita ini merupakan sesuatu yang menggembirakan dan memberi lebih banyak harapan kepada saintis-saintis yang giat menyelidik vaksin-vaksin Covid-19 yang berpotensi diperkenalkan kepada orang ramai dalam tempoh 12 hingga 18 bulan akan datang.

RUJUKAN:

Sullivan, Rory. (2020). ‘Wolf in sheep’s clothing’: Scientists discover how coronavirus tricks its way into body. The Independent. https://www.independent.co.uk/news/health/coronavirus-scientists-university-of-southampton-sugar-coating-wolf-a9455616.html


Khalid Samad Samakan Ketuanan Melayu Dengan Zionism

Saya hairan. Macam mana kenyataan macam ini boleh disebut berulang-kali tanpa ada apa-apa tindakan? Bukankah ini contoh kenyataan yang boleh menimbulkan ketegangan di antara kaum.

Apatah lagi kenyataan ini tiada sebutir pun kebenaran di dalamnya.

Kita letak ke tepi sebentar wujud atau tidak konsep “ketuanan” itu sebab tak ada sekali pun muncul perkataan ini di dalam perlembagaan kita. Kita cerita pasal kebenaran contoh yang Khalid Samad beri pun dah cukup.

Khalid cuba rangkumkan Hak Keistimewaan Melayu dan Bumiputera di dalam bentuk “Ketuanan”.

Kemudian diajak dan dihasut rakyat supaya berfikir dalam jaluran “Ketuanan Melayu itu sama macam Zionisme, Nazisme dan White Supremacy”.

Untuk orang yang ada otak dan berakal, dia tak perlu fikir jauh-jauh. Cukup dia rajin buka balik sejarah apa yang berlaku (dan sedang berlaku) di era Zionisme, Nazisme dan White Supremacy ni untuk tahu apa yang Khalid cakap ni merepek teruk.

Jenis merepek yang boleh menyebabkan ketegangan kaum dan memercik api perkauman. Pada saya, ini dah boleh dikira menghasut!

Keduanya, macam mana orang macam Khalid ni boleh diangkat sebagai pemimpin tertinggi sebuah parti, menjadi YB kepada sebuah kawasan yang majoriti Melayu Muslim serta menjadi Menteri dengan sikap dan pemahaman sejarah yang songsang begini?

Seorang pemimpin berbangsa Melayu, memimpin masyarakat majmuk seperti di Malaysia sepatutnya mempunyai kualiti yang mampu bersikap objektif dan menjadi penghubung jambatan antara kaum. Mampu menjadi pengaman dan mengajak masyarakat majmuk ini tadi menuju ke hadapan.

Bukan memecah-belahkan masyarakat dengan ciapan bodoh macam ni.

1. Wujudkah apa yang dikatakan konsep Ketuanan Melayu ni?

Konsep Ketuanan ni tiada. Yang ada hanya konsep Keistimewaan Hak Melayu dan Bumiputera. Cuma ada pemimpin terdahulu yang menyimpulkan Hak-Hak Istimewa ini sebagai “Ketuanan”. Konsep ini hanya padangan pemimpin itu dan bukan konsep yang dipegang sebagai idealisme negara.

2. Kenapa wujud Hak-Hak Istimewa ini?

Hak-hak ini wujud kerana 2 perkara yang mengabsahkannya. Pertama, kerana Melayu dan Bumiputera merupakan penduduk asal Kepulauan Melayu, Tanah Melayu dan kemudiannya Malaysia. Keduanya, ia adalah ‘part and parcel’ dari persetujuan bersama semua kaum yang nak merdeka bersama.

It is only logic, that when a colonialized nation got back their independence, they want to gain back what they have lost and build their identity, history and civilization again. Tapi dekat Malaysia ni unik sebab kita perlu menerima saudara baru. Maka sebuah syarat di mana wujudnya Hak-Hak Istimewa ini sebagai langkah untuk membina kembali identiti, sejarah dan ketamadunan yang telah hilang.

Orang Cina di Malaysia sendiri pun perjuangkan ekonomi, budaya dan sejarah mereka. Apa yang bebal bangang tak faham apa yang orang Melayu nak? Bendanya sama saja.

3. Adakah Hak-Hak Istimewa ini dipersetujui bersama?

Ya. Itu pokok pangkalnya. Perkara ini DIPERSETUJUI BERSAMA oleh SEMUA PEMIMPIN KAUM ketika itu.

4. Adakah konsep ini menindas bangsa lain selama ini?

Tidak. Kita tidak ada isu membezakan warna kulit seperti di Amerika. Kita tidak ada aktiviti ‘lynching’ seperti yang berlaku pada kulit hitam di Amerika. We don’t even have a proper translation of lynching in Bahasa Melayu. Kita tidak menghalang agama lain mengamalkan agama mereka malah rumah ibadat mereka bersepah di Malaysia.

Orang Melayu tidak pernah memboikot perniagaan bangsa lain (walaupun bangsa lain memilih pekerja berasaskan warna kulit dan bahasa mereka) sehingga menjadikan mereka antara individu terkaya di Malaysia. Kita juga antara negara yang sedikit dalam dunia yang membenarkan sekolah berjenis-jenis.

So apa kejadahnya nak samakan konsep Hak-Hak Istimewa ini dengan Zionisme, Nazisme dan White Supremacy?

5. Kerajaan lebih menjaga Melayu?

Betul ke? Sebab apa? Sebab Dasar Ekonomi Baru? Sebab apa ada dasar ni? Bila dasar ni diperkenalkan? Apa isunya?

Dasar Ekonomi Baru diperkenalkan tahun 1971, 14 tahun selepas kita Merdeka. Kalau betul kerajaan Malaysia ni fokus Melayu saja, why took that long? Apa yang jadi selama 14 tahun tu?

Apa yang jadi selama 14 tahun tu adalah ada bangsa lain yang tak mahu kongsi kek ekonomi. Mereka tak mahu kongsi walaupun mereka tahu kekayaan mereka selama beratus tahun di Tanah Melayu ini adalah hasil daripada diberi tongkat dan keistimewaan oleh pihak British.

Itupun kerajaan Melayu ketika itu cukup baik. Instead of taking a negative approach dengan menindas towkay-towkay ini untuk menerima orang Melayu, kerajaan mengambil langkah proaktif dan positif dengan mencipta beberapa dasar yang boleh membangunkan pendidikan dan ekonomi orang Melayu.

Dasar yang hari ini bangsa lain tiba-tiba persoalkan walaupun MEREKALAH PENYEBAB UTAMA dasar-dasar dan institusi-institusi itu diperkenalkan.

Dia sama macam isu #BMF dan #Jawi hari ini.

Kutuk Melayu kononnya pembayar cukai paling rendah. Nak ambil pekerja “Chinese speakers only”, kutuk Melayu tak pandai berniaga. Menentang Jawi kaw-kaw.

Tapi bila orang Melayu kata kalau benci sangat Jawi produk anda jangan pakai tulisan Jawi, dia melenting.

Bila orang Melayu cuba naikkan ekonomi dengan BMF, dia bising juga.

Apa korang nak sebenarnya ni?

Cukuplah saya cerita 5 poin ini sahaja untuk menerangkan perihal Hak-Hak Istimewa dan apa kronologi yang meletakkan kita di sini hari ini.

Kembali kita kepada kenyataan Khalid ni.

Sepatutnya Khalid sebagai pemimpin politik dan pemimpin masyarakat berusaha menjadi jambatan dan menyatukan kembali masyarakat. Membantu menerangkan apa yang sedang terjadi dan cuba untuk meruntuhkan tembok antara kaum.

Bukan pergi bantu bina tembok lagi tinggi, malah tak melampau jika saya katakan mengapi-apikan lagi.

Tolaklah pemimpin begini. Tolaklah pemimpin-pemimpin yang bodoh yang tak tahu hujung-pangkal perkara dan hanya tahu memburukkan keadaan lagi.

Jahanam negara ada pemimpin macam ni.


Betul Ke Ataturk Itu Syaitan?

Menggelarkan Mustafa Kemal Ataturk “syaitan” menunjukkan cara fikir dualistik/binari di kalangan orang kita. Kalau tak malaikat mesti syaitan. Kalau tak putih mesti hitam. Tak ada grey area. Semua negarawan, termasuk Ataturk, ada legasi baik dan buruk.

Kalau nak gelar Ataturk sebagai syaitan, Badiuzzaman Said Nursi (1877-1960) adalah orang yang paling layak. Ulama Turki yang diseksa dan dipenjara sebab tidak bersetuju dengan sekularisme Ataturk.

Meskipun dilayan buruk oleh Ataturk, Said Nursi tak pernah gelar Ataturk syaitan. Malah semasa Sheikh Syed (seorang lagi ulama terkemuka) rebel lawan Ataturk, Nursi cuba halang dan kata walaupun Ataturk salah, p3rang terhadapnya adalah haram kerana jasanya kepada tanah air.

Tulisan media popular selalunya meletakkan Ataturk sebagai punca kejatuhan Khilafah Uthmaniyah (Ottoman). Tapi sebenarnya Uthmaniyah dah dikancah kejatuhan menjelang P3rang Dunia Pertama (1914-1918) akibat s3rangan kuasa-kuasa Eropah seperti UK, Itali & Rusia.

Untuk merampas balik tanah yang dirobek UK, Itali & Rusia, Uthmaniyah menyertai pakatan Jerman yang juga memusuhi UK, Itali & Rusia. Pemimpin-pemimpin Arab seperti Sharif Hussein (moyang raja Jordan hari ni) pula turut memberontak & berpakat dengan UK untuk menjatuhkan Uthmaniyah.

Mustafa Kemal pada waktu tu adalah askar Uthmaniyah berpangkat Leftenen Kolonel. Di bawah kepimpinannya, Uthmaniyah berjaya menewaskan UK dalam Gallipoli Campaign. Namun malangnya Uthmaniyah tetap kalah akhirnya akibat s3rangan pakatan Arab-UK.

Ibu kota Uthmaniyah, Constantinople ditakluk oleh pakatan UK. Tanah Arab merdeka menjadi naungan UK (Palestin, Jordan, Iraq) dan Perancis (Syria, Lubnan).

Anatolia (tanah orang Turk) pula dibahagi-bahagikan oleh negara2 pemenang menerusi Perjanjian Sevres. Tinggal sedikit untuk Khalifah Uthmaniyah. Maka Mustafa Kemal melancarkan Millî Mücadele (National Campaign) pada 19 Mei untuk melawan negara2 yang menjarah tanah Uthmaniyah.

Tapi Khalifah Uthmaniyah, Mehmed V tak sokong kempen tersebut. Sehingga hari ini, orang Turki masih mengingati 19 Mei sebagai tarikh kebangkitan orang Turk. Ulang tahun ke-100 Millî Mücadele disambut dengan meriah oleh kerajaan Erdogan pada 2019.

Selepas 3 tahun berp3rang, pasukan Mustafa Kemal berjaya mengalahkan pakatan negara-negara penceroboh. Perjanjian baru iaitu Perjanjian Lausanne kembalikan kedaulatan Turk ke atas seluruh Anatolia.

Khalifah Mehmed V lari ikut orang UK. Kesultanan Uthmaniyah tamat pada 1922. Mustafa Kemal menamakan negara baru sebagai Republik Turki pada 1923, bermaksud tanah orang Turk. Mustafa Kemal diberi gelaran ‘Ataturk’ (bapa Turk) atas peranannya mendirikan negara bangsa baru.

Rakyat yang kecewa habis dengan institusi sultan/khalifah akhirnya membenarkan kerajaan Republik Turki memansuhkan khilafah pada 3 Mac 1924. Dinasti Uthmaniyah yang memerintah seluruh umat Islam tamat selepas 407 tahun.

Susulan itu, Ataturk melancarkan kempen ‘Turkifikasi’ (Türkleştirme) budaya Turki di mana tulisan & pakaian Arab yang jadi norm zaman Uthmaniyah dibuang. Tak sukar untuk faham kenapa Ataturk begitu benci budaya Arab sebab orang Arab telah mengkhianati Uthmaniyah ketika WW1.

Yang lebih penting, Ataturk mahu Turki cepat membangun semula menerusi pembaratan (Westernization). Namun langkah seperti menggantikan azan Bahasa Arab dengan Bahasa Turki (Allahu Akbar jadi Tanrı Uludur), larangan hijab, sekularisme membuat golongan ulama menentang Ataturk.

Selepas Ataturk meninggal, golongan Kemalis terus mempertahankan legasi Ataturk untuk memastikan Turki kekal negara sekular dan membendung kebangkitan Islamis.

Kini, pengaruh Kemalis dah semakin kurang dan Turki pun dikuasai oleh AKP yang Islamis. Namun Erdogan masih menghormati Ataturk di public kerana prestij Ataturk masih sangat besar walaupun ada banyak keburukan sepanjang pemerintahannya (1923-1938).

Cerita jasad Ataturk tak diterima bumi bertaraf mitos atau urban legend saja. Jasadnya lambat dikebumikan sebab nak buat makam (Anıtkabir). Ataturk ada jasa juga ada kesilapan. Penggunaan perkataan syaitan tidak berlaku adil & terlalu simplistik untuk faham realiti.


Asal Usul Israel Defense Forces: Angkatan Tentera Zionis

Ditubuhkan pada tahun 1920 dan berakhir pada tahun 1947, Mandat British di Palestin adalah hasil dari:

British memerintah Palestin di bawah Liga Mandat Bangsa-bangsa yang menyusul selepas termeterainya Deklarasi Balfour Britain pada tahun 1917, di mana, prinsip sepihaknya adalah “penubuhan sebuah negara sebagai rumah bagi orang-orang Yahudi” di tanah bersejarah Palestin.

Dalam 11 tahun menjelang pembentukan negara Israel di Palestin pada tahun 1948, kumpulan pela.m.pau Zionis yang tinggal di wilayah Palestin di bawah Mandat British mempraktikkan kegan.asan sebagai strategi ketenteraan untuk mempercepatkan penubuhan negara Yahudi yang merdeka. Keg.na.san mereka itu disasarkan terhadap pihak berkuasa Inggeris yang mentadbir Palestin serta terhadap penduduk pribumi Palestin di seluruh Palestin.

Kumpulan penggana.s bersen.jata Zionis ini terbahagi kepada tiga cabang-cabang utama iaitu Haganah, Lehi dan Irgun, mereka adalah kumpulan ultra-nasionalis sayap paling kanan dalam gerakan Zionis Revisionis

Lebih 57 sera.n.gan g.an.as pernah dilakukan oleh kumpulan-kumpulan ini yang telah membn.u.h lebih 5,000 orang Palestin dan beratus orang Inggeris. Walaupun sasaran utama kumpulan p.enggan.a.s ini adalah personel PBB, pegawai British dan meny.er.an.g pasukan polis untuk menggulingkan Mandat British, mereka turut melakukan kega.na.san terhadap penduduk Palestin untuk memp.ro.vokasi orang Palestin  hingga mereka melalui proses penempatan semula, berhijrah atau menjadi pelarian.

Sebelum P.er.ang Dunia Kedua berakhir, kumpulan ini berusaha mengelak dari berk.onfron.tasi dengan pasukan tentera British, kerana mereka tidak mahu mengganggu usaha British dalam m.emr.angi musuh bersama mereka iaitu F.sis Jerman.

Haganah, adalah istilah dari bahasa Ibrani yang bermaksud “Pertahanan”, mereka merupakan sebuah organisasi paramilitari Zionis yang mewakili orang Yahudi di Palestin dari tahun 1920 hingga 1948. Haganah dibentuk bagi meme.rangi penentangan orang Arab Palestin terhadap penempatan orang Yahudi di Palestin.

Pada awalnya Haganah berada di bawah pengaruh Histadrut (Persekutuan Pekerja Awam). Walaupun diharamkan oleh pihak berkuasa Mandat British sebagai kumpulan pe.ngg.ana.s, dan kekurangan dari segi perse.nja.taan, Haganah berjaya mempertahankan agenda penempatan Yahudi di Palestin.

Haganah pada asalnya adalah bersifat sederhana, sekurang-kurangnya sehingga penghujung Per.ng Dunia Kedua, sesuai dengan dasar havlaga masyarakat Yahudi yang teratur (menahan diri) yang bertentangan dengan falsafah politik dan aktiviti pengg.an.as Irgun, Lehi dan Stern. Kerana itulah mereka bergerak berasingan, kerana pada asalnya Lehi dan Irgun adalah sebahagian daripada Haganah.

Dasar Kertas Putih yang diwartakan British pada tahun 1939 membangkitkan kemarahan Haganah kerana ia meluluskan resolusi yang melarang penempatan Yahudi di wilayah Mandat British di Palestin.

David Ben-Gurion, yang ketika itu adalah ketua Jewish Agency, menetapkan dasar bagi kestabilan hubungan antara Zionis dengan British: “Kami akan m.em.ra.ngi Hit.ler seolah-olah tidak ada Kertas Putih, dan kami akan me.mr.an.gi Kertas Putih seolah-olah ada tiada pepe.ran.gan.”

Sebagai tindak balas terhadap dasar Kertas Putih, Haganah membentuk unit Palmach sebagai pasukan pe.nyer.ang elit Haganah dan menganjurkan penghijrahan haram Yahudi ke Palestin. Kira-kira 100,000 orang Yahudi dibawa ke Palestin menggunakan lebih dari seratus buah kapal pada dekad terakhir yang dikenali sebagai Aliyah Bet.  Haganah juga mengadakan protes terhadap kuota migrasi Britain.

Pada tahun 1941 Haganah menerima pelawaan kerjasama dari British dan Sekutu untuk menangani pencero.bohan Axis di Palestin melalui Afrika Utara semasa Per.an.g Dunia Kedua.

Selepas p.er.ang, apabila Inggeris kekal menolak untuk membuka Palestin kepada kemasukan pendatang Yahudi tanpa had, dan cuba untuk membubarkan Palmach, Haganah beralih arah kepada tindakan keg.anasan, mereka meng.e.b.o.m jambatan, landasan kereta api, dan kapal-kapal yang digunakan untuk mengusir pendatang haram Yahudi.

Haganah lebih banyak memainkan peranan melalui Palmach bagi melaksanakan misi sab.otaj terhadap aset-aset British bagi mempermudahkan agenda penempatan Yahudi di Palestin. Namun mereka juga bertanggungjawab dalam tempoh darurat yang dikenali sebagai Darurat Palestin atau Insurgensi Yahudi yang menentang Mandat British di Palestin.

Setelah PBB membuat keputusan untuk memisahkan Palestin (1947), Haganah dinaiktaraf sebagai angkatan pertahanan negara Yahudi; ia bertembung secara terbuka dengan tentera Inggeris dan berjaya mengatasi kekuatan tentera Arab Palestin dan sekutu mereka. Semasa penubuhan Negara Israel (1948), Haganah menguasai bukan sahaja sebahagian besar kawasan penempatan yang diperuntukkan kepada Israel melalui pemisahan sempadan, tetapi juga bandar-bandar Arab seperti Akko (Acre) dan Jaffa.

Kumpulan Penggana.s Zionis yang yang merupakan pecahan Haganah di Mandat British ini antaranya ialah:

Irgun (Etzel): Dikenali sebagai Organisasi Ketenteraan Nasional dan sayap ketenteraan gerakan Revisionis, Irgun menyatakan bahawa “kek.ejaman politik dan kega.nasan” adalah alat yang sah bagi perjuangan nasionalis Yahudi dalam menuntut tanah penubuhan negara Israel. S.eran.gan mereka melibatkan :

Kumpulan Stern: Diasaskan oleh Avraham Stern pada tahun 1939, Stern adalah kumpulan eksentrik yang bahkan sanggup mejalin hubungan dengan Jerman untuk menumbangkan pemerintahan British di Timur Tengah. Di bawah Stern, kumpulan ini melakukan rom.pakan dan cubaan membn.uh terhadap orang British. Stern juga terkenal dengan “Lapan Belas Prinsip Pembaharuan Nasional,” yang mendorong penyebaran pengaruh Zionisme, menuntut sebuah negara Yahudi sejauh dari Sungai Nil di Mesir hingga ke Sungai Eufrat di Iraq.

Kumpulan Lehi: Setelah pihak Inggeris memb.unh Stern pada tahun 1942, pengikutnya berkumpul kembali sebagai gerakan bawah tanah yang dikenali sebagai Lehi, namanya adalah singkatan dari istilah bahasa Ibrani yang bermaksud Pejuang Kebebasan Israel:

“Orang-orang Arab di seluruh rantau, yang cenderung percaya pada cerita dongeng ‘Pelapah Irgun’ ditangkap dalam keadaan panik tanpa batasan dan mula melarikan diri untuk menyelamatkan nyawa mereka. Panik besar-besaran ini bertukar menjadi kemalangan akibat ramai orang terrhimpit dalam kesesakan yang tidak terkawal.  Kepentingan perkembangan ini dari segi politik dan ekonomi tidak banyak diperbesarkan.”

Lehi melakukan sebanyak 42 pembu.n.han, dua kali ganda lebih tinggi daripada gabungan Irgun dan Haganah. Dalam  pembu.nu.han yang bermotifkan politik, lebih separuh daripadanya disasarkan terhadap orang Yahudi yang lain.

Dalam membina blok perspektif politik dan program kenegaraan, kebanyakan kumpulan pengg.anas Zionis beralih dari kumpulan penggana.s haram kepada parti politik arus perdana dengan mudah seiring dengan tertubuhnya negara Israel pada bulan Mei 1948 (Namun beberapa kumpulan terus beroperasi walaupun selepas bulan Mei 1948, misalnya pembunu.han Count Bernadotte pada bulan September, 1948 seperti yang dinyatakan).

Menachim Begin mengubah kumpulan Irgun menjadi sebuah parti politik bernama Herut.  Lehi menjadi parti Moledet yang hari ini terus secara terbuka menyokong pembersihan etnik Palestin dari Tebing Barat dan Gaza, wilayah yang kini diduduki oleh Israel.

Sebahagian lagi pecahan anggota kumpulan Irgun dan Lehi dikumpulkan bersama kumpulan Haganaah, yang kemudiannya menjadi struktur utama yang mengasaskan penubuhan pasukan berse.njata Israel yang sah pada 31 Mei 1948. Haganah selaku organisasi bawah tanah dibubarkan dan namanya ditukar dan diabadikan pada nama rasmi tentera nasional Israel, iaitu Tzva Haganah le-Yisraʾel atau Israel Defense Forces (Angkatan Pertahanan Israel).

Ironinya, bekas para pemimpin kumpulan-kumpulan  pengga.nas ini, iaitu Menachim Begin dan Yitzhak Shamir kemudiannya akan menjadi Perdana Menteri Israel – inilah legas politik ke.gana.san Zionis yang kini menjadi sebahagian daripada asas penubuhan entiti  politik Israel.

Gerakan bersenj.ata Haganah sebelum penubuhan negara Israel pernah dijadikan sebagai inspirasi yang mempengaruhi beberapa kumpulan gerakan pembebasan yang lain di seluruh dunia, Parti Komunis Malaya adalah salah satu darinya.

RUJUKAN:

Zadka, Dr. Saul (1995). Bl.o.od in Zion, How the Jewish G.uerr.illas drove the British out of Palestine. London: Brassey’s.


Ada Apa Pada Lambang Albania Oleh Shaqiri Dan Xhaka?

Bola sepak merupakan sukan yang paling berbau politik. Kalau perlawanan antara kelab negeri ia boleh menimbulkan semangat kenegerian (misalnya Real Madrid vs Barcelona dilihat sebagai pertarungan antara Castille dan Catalonia), kalau perlawanan antara pasukan negara ia menzahirkan kebencian dan permusuhan antara negara (misalnya Jepun vs Korea Selatan).

Mungkin disebabkan formasi pasukan bola sepak ini paling mirip dengan formasi pasukan tentera: ada attack, ada defense, dan pintu gol itu ibarat kubu pertahanan. Jadi tak hairan dunia bola sepak penuh dengan kisah-kisah di mana negara yang kalah dalam perang “membalas dendam” secara simbolik menerusi perlawanan bola sepak.

Yang paling klasik ialah kemenangan Argentina ke atas England melalui “hand of god” Maradona pada Piala Dunia 1986. Ia dilihat sebagai “revenge” ke atas Perang Falklands tahun 1982 di mana UK “merampas” Kepulauan Falklands (Argentina panggil Kepulauan Malvinas) daripada Argentina.

Di Piala Dunia kali ini, kemenangan Portugal ke atas Morocco diraikan oleh media Portugal sebagai “revenge” ke atas Pertempuran Alcácer Quibir tahun 1578 di mana kemenangan Morocco ke atas Portugal menyebabkan kemangkatan Raja Sebastian dan kepupusan keturunan Dinasti Aviz (penakluk Melaka). Portugal hilang kedudukan sebagai kuasa dunia semenjak itu. Memang unforgiveable.

Dua hari lepas, dua pemain Switzerland beretnik Albania bernama Shaqiri dan Xhaka meraikan kemenangan ke atas Serbia sebagai “revenge” terhadap Serbia yang menindas etnik Albania di Kosovo. Al-kisahnya, selepas penamatan Perang Dingin pada 1991, etnik-etnik Yugoslavia seperti Croatia, Slovenia, Bosnia dan Kosovo mula menuntut kemerdekaan, tapi “big brother” Yugoslavia iaitu Serbia tak bagi. Apabila tuntutan kemerdekaan Kosovo dinafikan oleh Serbia, maka tercetuslah Perang Kosovo 1998-1999. Dan keluarga Shaqiri dan Xhaka ni mempunyai sejarah hitam ditindas dan diseksa oleh kerajaan Serbia.

Isyarat tangan yang Shaqiri dan Xhaka tunjukkan tu merupakan lambang burung helang berkepala dua (double-headed eagle) yang ada pada bendera Albania. Rusia sebagai penganjur meminta agar bendera itu diharamkan untuk menjaga hati Serbia yang merupakan “little brother” dan proksi Rusia. Tapi ironiya, kesemua jata negara Albania, Rusia dan Serbia guna lambang helang berkepala dua, kerana itu merupakan simbol Empayar Rom. Albania, Rusia dan Serbia merupakan serpihan Empayar Rom Timur atau “Byzantine”.

Adakah bola sepak sukan yang menyemai asabiyah dan ultra-nasionalisme? Bincangkan. (10 markah)


Raja Kuat Borong Agama Ditanam di Gunung Namrut

Kawasan gunung sudah tidak lagi memainkan peranan utama dalam kehidupan manusia. Hari ini pergunungan menjadi wadah alam sekitar dan tempat riadah. Namun bagi kerajaan terdahulu, pergunungan merupakan kawasan terbaik untuk membangunkan sebuah bandar.

Sistem perpaipan yang ringkas sudah cukup untuk memasukkan air. Tebang pokok di kawasan terlindung untuk pengeluaran makanan. Faktor geografi memberi kelebihan strategik untuk melawan musuh. Belum lagi ambil kira pengaruh keagamaan yang menghubungkan kepercayaan manusia pada unsur alam. Kalau hari ini pun orang percaya Gunung Jerai sebagai tempat turunnya Nabi Adam (as), bayangkan zaman dulu macam mana.

Salah satu gunung yang wajar dibincangkan adalah Gunung Namrut. Dalam bahasa tempatan, gunung ini dipanggil Nemrut Dagr – sebuah gunung di bahagian tenggara Turkiye dengan ketinggian 2,134 meter.

Gunung ini menjadi tempat tersemadinya seorang raja yang agung.

Kerajaan Daripada Rahim Achaemenid

Tiada masalah kalau tidak begitu tahu pasal sejarah rantau ini. Filem 300 bercerita pasal pertempuran antara Parsi dan Sparta. Pihak Parsi itu adalah Empayar Achaemenid. Seabad selepas garisan masa 300, empayar ini dipimpin Maharaja Artaxerxes II. Tidak penting untuk berbicara lebih tentang baginda. Yang agak penting sekarang adalah menantu baginda bernama Orontes I, yang mengasaskan kerajaan Sophene di pinggir Syam dan Anatolia.

Selepas zaman Alexander the Great pula, Sophene jatuh dalam pengaruh kerajaan lain dengan nama baru iaitu Commagene. Bahagian sejarah ini yang penting untuk faham pasal Gunung Namrut. Pada tahun 62 S.M., Commagene dipimpin Raja Antiochus I yang membina sebuah makam di puncak gunung. Baginda melengkapkan makam tersebut dengan patung-patung batu berwajah dirinya sendiri setinggi lapan meter.

Mudah kata, biar diri pendek – asalkan patung tinggi. Bersama patung-patung tersebut, ada patung singa dan helang – kedua-duanya sepasang. Kemudian ada juga patung dewa-dewi Yunani dan Iran. Penyembahan dewa-dewi sudah sangat rumit pada zaman tersebut. Yunani sembah Heracles. Rom sembah Hercules. Iran sembah Verethragna. Indo-Aryan sembah Indra. Penduduk Antiochus I melihat keempat-empat nama ini sebagai cerminan pada dewa yang sama (Heracles = Hercules = Veretraghna = Indra).

Maka lengkaplah patung Heracles-Verethragna-Ares, Zeus-Oromasdes dan Apollo-Mithras-Helios-Hermes (Shayegan & Rahim, 2016). Baginda borong habis semua akidah secara pukal macam mana penjual Shopee borong daripada Alibaba. Tidak cukup dengan pemborongan ini, Antiochus I meminjam banyak unsur pembinaan daripada budaya Armenia dan Parthia.

Jatuhnya Pasar Borong Antiochus

Idea pembinaan makam ini boleh kata cerdiklah juga. Tetapi Antiochus I salah catur dalam bab kuasa. Semua orang tahu Rom ada sejarah yang kuat berperang saudara. Entah berapa kali bangsawan-bangsawan Rom bangkit menentang satu sama lain demi kuasa republik. Antiochus pergi merapatkan saf dengan Jeneral Pompey yang tewas pada tangan Julius Caesar. Walau bagaimanapun baginda sempat tarik tali diplomasi yang menyelamatkan kerajaan Commagene daripada bala Rom dibawah Julius Caesar.

Cuma baginda sekadar menangguhkan takdir semata-mata. Beberapa dekad selepas kemangkatan Antiochus, kerajaan Commagene dihentam Maharaja Tiberius yang ingin meluaskan pengaruh Rom di Syria. Serangan Rom dipercayai merosakkan “pasar borong” Antiochus, iaitu makamnya di Gunung Namrut. Pakar-pakar arkeologi menemui banyak kerosakan pada makam ini, mungkin dijarah begitu teruk. Patung-patung yang rosak tidak sempat dibaiki pewaris Antiochus. Jadi dunia sekarang dapat melihat wajah-wajah nenek moyang Antiochus… cuma dengan muka yang pecah (Spawforth, et al., 2014).

Siapa sangka – Antiochus bina makam berkompleks besar dengan rancangan untuk anjurkan perayaan agama. Namun golongan datang beraya adalah pihak musuh yang boleh tahan gila juga. Teruk Commagene dihentam sampai Makam Antiochus dilupakan hingga tahun 1883 apabila pakar-pakar arkeologi Jerman menemuinya. Itu pun ditemui dalam keadaan cacamarba.

RUJUKAN:

Shayegan, M., & Rahim, M. (2016). The Arsacids and Commagene. Oxbow. Halaman 13.

Spawforth, A., et al. (2014). The Oxford Companion to Classical Civilization. Oxford University Press. Halaman 542.


Sheikh Abdullah Quilliam Dari Liverpool

Sebut saja Liverpool, yang meniti di bibir ialah kelab bola sepak Liverpool yang tidak terkalahkan dan hampir menang takhta EPL musim ini.

Dan itu tidak akan menjadi kenyataan jika kita tidak mengambil kira sumbangan ayam tambatannya yang beragama Islam seperti Mohamed Salah dan Sadio Mane. Tetapi tidak ramai tahu bandaraya ini juga merupakan tempat kelahiran figura Islam terkenal era Victoria iaitu Abdullah Quilliam.

Abdullah Quilliam yang turut dikenali sebagai William Henry Quilliam dilahirkan di 22 Eliot Street, Liverpool pada 10 April 1856 dalam sebuah keluarga tempatan yang berada.

Kebanyakan masa kanak-kanaknya dihabiskan di Isle of Man dan beliau dibesarkan sebagai seorang Methodist. Antara alma mater tempat pengajiannya ialah Liverpool Institute (Liverpool Institute High School for Boys) dan King William’s College.

Selepas menamatkan pengajian, Quilliam mula bekerja sebagai peguam pada tahun 1878 dan reputasinya sebagai pengamal undang-undang yang berkaliber menyebabkan ramai menggelarnya peguam tidak rasmi bandaraya Liverpool.

Ini berikutan penglibatannya sebagai peguambela dalam banyak kes pembunuhan berprofil tinggi ketika itu. Setahun selepas itu, beliau berkahwin dengan Hannah Johnstone dan turut terlibat dengan gerakan menolak pengambilan alkohol yang aktif pada abad ke-19 dan awal abad ke-20.

Semasa mengadakan perjalanan ke Maghribi, Quilliam tertarik dengan tingkah laku jemaah haji Maghribi yang bersolat di atas kapal mereka. Beliau merasa hairan mengapa orang-orang ini langsung tidak terganggu dengan tiupan angin atau pergerakan kapal.

Tetapi yang pasti, beliau amat tersentuh dengan keikhlasan dan kepercayaan penuh mereka semasa beribadat. Bila menanyakan hal itu kepada seorang rakan beragama Islam.

Rakannya menerangkan bahawa agama Islam itu merupakan kesinambungan agama-agama terdahulu seperti Kristian dan Yahudi. Dan itu sudah cukup menyakinkan Quilliam bahawa langkah logik seterusnya ialah memeluk agama Islam.

Ini dilakukan sekembalinya ke Britain pada tahun 1887. Selain itu, Profesor Humayun Ansari dari Royal Holloway University of London berpandangan kehidupan sederhana di Maghribi turut memberi impak kepada penerimaannya terhadap Islam.

Bagaimanapun menurut Profesor Humayun, langkah yang diambil Quilliam bukan saja berani tetapi juga berisiko. Ini kerana pandangan orang era Victoria terhadap agama Islam amat ekstrem dengan ramai menganggap ia sebagai menyeleweng daripada ajaran Kristian dan agama yang berorientasikan keganasan.

Tambahnya, “Jadi bila beliau memeluk Islam, ia dianggap satu perkara yang luar biasa bagi individu yang datang dari latar belakang terhormat untuk melakukan perkara tersebut.” Walaupun Islam tidak mewajibkan penukaran nama individu bila mereka memeluk Islam, Quilliam memilih nama Abdullah sebagai nama baru dan permulaannya sebagai seorang Muslim.

Sebagai permulaan, beliau membeli tiga buah rumah di Brougham Terrace, Liverpool menggunakan wang derma Putera Mahkota Afghanistan ketika itu, Nasrullah Khan. Rumah bernombor 8, 11 dan 12 ditukar peranannya dengan rumah nombor 8 dijadikan sebagai Institut Muslim Liverpool.

Institut Muslim Liverpool juga merupakan masjid fungsi penuh pertama di Britain. Sementara dua buah lagi rumah dijadikan sebagai sekolah berasrama penuh untuk lelaki dan sekolah pagi untuk wanita serta sebuah rumah penjagaan yang dikenali sebagai Medina House.

Medina House merupakan rumah penjagaan bagi anak-anak keluarga yang tidak berkemampuan tetapi mahukan anak-anak mereka dibesarkan sebagai Muslim.

Masjid yang mula beroperasi pada Hari Krismas 1889 itu turut menganjurkan kelas pendidikan pelbagai subjek dan mempunyai pelbagai fasiliti termasuk sebuah makmal sains dan muzium.

Pada tahun sama, Quilliam turut menerbitkan sebuah buku berkenaan Islam yang bertajuk The Faith of Islam. Buku karangannya ini berkisar tentang soal dakwah Islamiyah dan prinsip-prinsip utama di sebaliknya.

Pada mulanya, hanya 2,000 buku sahaja yang diterbitkan tetapi ia mendapat sambutan menggalakkan sehingga perlu ditambah cetakan sebanyak 1,000 buku dan diterjemah dalam 13 bahasa.

Buku ini turut mendapat perhatian Ratu Victoria dengan baginda mahukan enam lagi salinan untuk kerabat baginda. Selain Faith of Islam, Quilliam turut menerbitkan akhbar The Crescent bagi menceritakan perkembangan umat Islam di Britain dan Islamic World, satu makalah bulanan untuk khalayak pembaca dari seluruh dunia.

1890 turut menyaksikan kebangkitannya sebagai antara figura utama umat Islam di Britain menerusi bantahan terhadap pementasan teater Mahomet hasil karya Henri de Bornier yang diterjemahkan oleh Hall Caine.

Teater yang dikatakan menceritakan riwayat hidup Rasulullah s.a.w sudah mencetuskan kontroversi di Perancis apabila ia disekat pada Mac 1890 oleh Paris hasil desakan Sultan Abdul Hamid II dari Empayar Uthmaniyyah.

Walaupun Caine menegaskan plot teater tersebut berlawanan dengan sejarah dan ia telah disunting melalui kerjasama penulis Dracula Bram Stoker dan pelakon teater terkenal Sir Henry Irving, ia sudah mencetuskan kekecohan dalam kalangan umat Islam di Britain.

Dan bagi London, jika teater ini diteruskan, ia bukan sahaja berpotensi merenggangkan hubungan dengan Istanbul tetapi juga menyukarkan usaha mereka kekal berkuasa di India.

Akhirnya, Earl Pertama dari Lathom, Edward Bootle-Wilbraham memutuskan untuk menyekat produksi Mahomet, satu perkara yang dianggap luar biasa tetapi menunjukkan keseriusan Britain terhadap masalah yang dicetuskan produksi teater itu.

Pada tahun 1891, beliau turut menjadi saksi pengebumian awam pertama Islam di Liverpool membabitkan bekas mubaligh Methodist Michael Hall.

Melihat kepada ketokohannya sebagai figura utama umat Islam di Britain, maka tidak hairanlah mengapa Sultan Abdul Hamid II mengurniakan gelaran Sheikhul Islam bagi Kepulauan Britain, Sheikh bagi orang Islam di Britain (Emir Afghanistan) dan Naib Konsul Kedutaan Parsi di Liverpool.

Hasil daripada kerja dakwah Quilliam menyaksikan 600 orang memeluk agama tauhid termasuk bekas Datuk Bandar Stalybridge, Greater Manchester dari Parti Konservatif, Robert Reschid Stanley dan Lord Stanley dari Alderley di Cheshire.

Tetapi ramai mengadu mereka sentiasa diganggu ketika itu hanya kerana memilih Islam sebagai agama termasuk rumah dibaling batu dan tahi kuda.

Menurut Jahangir Mohammed dari Persatuan Abdullah Quilliam, Quilliam sendiri pernah dibaling dengan kepala khinzir dan batu. Sesetengah serangan sengaja dicetuskan oleh paderi-paderi dan media, situasi yang mendorongnya menghasilkan Faith of Islam, The Crescent dan Islamic World.

Beliau juga turut menggalakkan umat Islam untuk menulis dan bersuara tentang isu semasa terutama yang membabitkan kepentingan mereka tanpa perlu rasa takut.

Kejujuran sebegini kadangkala menyebabkan Quilliam dilabel pengkhianat berikutan kelantangannya terhadap polisi luar Britain di Sudan dan sokongan politiknya terhadap Empayar Uthmaniyyah.

Tetapi kebijaksanaannya membentuk syarahan-syarahan agama yang bersesuaian dengan minat saintifik masyarakat ketika itu menukar persepsi masyarakat era Victoria terhadap Islam 360 darjah.

Tetapi kerja baiknya itu terhenti berikutan satu skandal yang tercetus pada tahun 1908. Berikutan tugasnya sebagai seorang peguamcara, beliau sentiasa menyokong perjuangan kelompok tertindas seperti kesatuan pekerja dan reformasi undang-undang perceraian.

Skandal ini tercetus apabila Quilliam cuba membantu seorang wanita mendapatkan perceraian dengan memerangkap suami wanita itu dengan seorang wanita lain sebagai bukti bahawa lelaki itu berlaku curang kepadanya.

Tetapi perangkap tersebut tidak menjadi dan ia memberi kesan kepada karier guamannya. Untuk mengelak ia memberi kesan kepada komuniti Islam Liverpool, Quilliam meninggalkan Liverpool dan menghilangkan diri selama enam tahun.

Anaknya yang melihat usaha ini sebagai sia-sia segera menjual masjid dan pusat Islam yang diusahakan beliau. Tanpa pengaruh Quilliam dan sokongan kewangan, komuniti Islam Liverpool mula berpecah.

Pada tahun 1914, beliau kembali ke Britain di bawah nama Henri Marcel Leon/Haroun Moustapha Leon tetapi masih ramai yang mengenali nama lamanya itu seperti didedahkan Profesor Ron Geaves. Quilliam menghabiskan masanya di Onchan, Isle of Man sebelum ke Woking di mana beliau terus berbakti kepada agama.

Beliau kembali ke rahmatullah pada usia 76 tahun di Bloomsbury, London pada tahun 1932. Quilliam dikebumikan di sebuah kubur tidak bertanda di Tanah Perkuburan Brookwood, Woking. Kawasan perkuburan ini turut menjadi tempat pengebumian tokoh Anglo-Muslim yang lain seperti Abdullah Yusuf Ali, Muhammad Marmaduke Pickthall dan Lord Headley.

Hari ini, legasinya diteruskan oleh sebuah organisasi yang dipanggil Persatuan Abdullah Quilliam. Persatuan ini ditubuhkan pada tahun 1996 bagi memelihara legasinya termasuk Institut Muslim Liverpool yang terbiar selama beberapa tahun.

Hasil usaha ini menyaksikan masjid tersebut kembali dibuka kepada orang ramai pada tahun 2014 dan namanya kini ditukar kepada Masjid Abdullah Quilliam.

Persatuan ini turut mendapat sokongan pakar akademik seperti Geaves dan Profesor Mehmet Seker dari Universiti Dokuz Eylul.

Sebelum saya tamatkan kisah Quilliam ini, apa kata kita hayati sajak karangannya yang dihasilkan pada tahun 1901. Sajak The Muslim Anthem ini merupakan antara koleksi sajak yang dihasilkan beliau untuk The Crescent dan Islamic World.

Give them full strength to standFirm in the fight.

Strengthen and help the weak,And teach us all to speak,Thy truth abound.May love and liberty,Truth and sweet purity,With plenteous charity,In us be found.

Hear Thou the orphan’s cry,Assuage the widow’s sigh,The foolish chide.Let vice no more abound,But happiness be foundIn every home and roundThe world so wide.

1 Muharam 1319, 21 April, 1901

RUJUKAN:

1. BBC. (2019). The British Victorians who became Muslims. https://www.bbc.com/news/uk-england-48069763

2. Long, Chris dan Chester, Jerry. (2014). ‘The birthplace of Islam in Britain’: Kensington’s Victorian mosque reopens. BBC. https://www.bbc.com/news/uk-england-merseyside-28018673

3. Bano, Rahila. (2012). The legacy of Victorian England’s first Islamic convert. BBC. https://www.bbc.com/news/uk-england-17827016


Kenapa makan keladi rasa gatal tekak?

Sup keladi ni antara makanan kegemaran saya, tapi kalau yang masak tu tak reti basuh keladi tu betul betul, tu yang bila makan rasa gatal tekak. Kenapa dia buat rasa gatal tekak?

Benda ni bukan sebab batang keladi tu ada racun atau bisa, tapi sebab dia ada kristal kalsium oksalat. Menariknya, kristal ni rupa dia tak macam kristal gula atau garam. Rupa kristal dia macam jarum jarum halus, tu yang bila kita makan rasa macam kena cucuk jarum.

Yang bagusnya, kristal kalsium oksalat ni larut dalam air, jadi sebab tu kalau nak makan batang keladi tanpa rasa kena cucuk tekak, kita kena cuci dia betul betul tak pun rendam lama lama. Melainkan korang tak puas hati dengan jiran korang haa boleh la bagi dia sup keladi yang tak cuci habis biar dia merana tekak kena cucuk kristal.


Program Unit 731 Jepun Yang Meragut 200,000 Nyawa

Jiwa ekstrimis memangkinkan sifat tamak haloba tidak terhingga dalam sifat Jepun semasa Perang Dunia Kedua. Mereka berperang dengan Amerika Syarikat dan British kerana tidak berpuas hati perdagangan disekat dua pihak ini.

Sekatan tersebut berpihak kepada China, yang sudahpun digempur Jepun. Amat mengejutkan jika teliti balik bagaimana Jepun hilang segala-galanya yang diusahakan sejak tahun 1931.

Pendudukan Jepun di bumi China bermula selepas operasi kambing hitam (false flag) di Mukden.

Jepun sengaja mengebοm landasan sendiri, yang mewajarkan serangan besar-besaran. Manchuria pun jatuh dalam tempoh lima bulan sahaja.

Selang beberapa tahun, operasi kedua dibuat di Jambatan Marco Polo.

Seorang anggota tentera tiba-tiba hilang dari kem. Jepun mendesak izin untuk masuk dalam China, yang menolak dengan keras sebelum melepaskan tembakan seperti diharap.

Rupa-rupanya anggota tersebut tercirit (atau sakit perut)… dan menghilangkan diri kerana ingin membuang air besar (Benjamin, 2018).

Angkara najisnya, tanah China berbau darah. Dan bumi mereka diduduki orang luar.

Runtuhnya Sifat Manusiawi

Selepas menduduki China, pihak Jepun melancarkan Jabatan Pembersihan Air dan Pencegahan Wabak Tentera Kwantung (KBKH).

Sejarah pula mengenang KBKH dengan nama lain iaitu Unit 731.

Kerana jabatan ini sekadar menunggang isu, iaitu air tidak bersih dan penularan wabak. Fungsi sebenar Unit 731 adalah untuk melaksanakan eksperimen pada China.

Unit ini dimulakan seorang pakar mikrobiologi tentera bernama Shiro Ishii pada tahun 1932. Beliau mendakwa pihak Barat sudah ada program biologi tersendiri.

Dan kerajaan Jepun tidak fikir panjang dan terus bersetuju kerana bukti sudah ada: Eropah guna gas beracun dalam Perang Dunia Pertama (van der Kloot, 2004).

Pergolakan tempatan menyebabkan unit ini dipindah ke sebuah fasiliti yang mendapat sokongan penuh daripada Maharaja Hirohito.

Dan bermula tahun 1936, Unit 731 sudah menjadi sebahagian daripada dasar pentadbiran Manchukuo… iaitu wilayah boneka (puppet state) Jepun di China.

Kezaliman Tidak Terhingga

Eksperimen Jepun melibatkan ribuan orang tidak kira usia dan jantina. Bayi turut dizalimi. Mereka menyebarkan kuman tertentu untuk tujuan jangkitan dan mengeluarkan organ tanpa ubat pelali (Parry, 2007).

Pembedahan ini adalah untuk mengkaji kesan penyakit pada organ. Anggota badan dipotong buang, untuk mengkaji kesan hilang darah.

Lebih menzalimkan, anggota tersebut dicantum semula… tetapi lengan kiri misalnya dipasang pada bahagian kanan. Salur makanan (esophagus) dicabut untuk dipasang di tempat usus.

Semuanya adalah untuk mengkaji… tanpa izin dan restu, apatah lagi pampasan. Tujuan kajian pula adalah untuk membangunkan program senjata biologi.

Dalam bab ini, mereka berpakat dengan Unit 1644 dan Unit 100 (tetapi Unit 731 masih di tingkat paling atas).

Kutu yang dijangkit wabak yersinia pestis sengaja disebarkan di bandar Ningbo dan Changde dengan menggunakan pesawat yang terbang rendah.

Sebuah pasukan dihantar untuk mencemarkan perigi dan telaga dengan sampel demam kepialu.

Belum lagi “bοm biologi” yang dibuat khas untuk merosakkan pertanian dan takungan air dengan kuman seperti anthrax dan kolera.

Seramai 200,000 dijangka meninggal dunia kerana pendekatan Jepun yang tidak berperikemanusiaan.

Rata-ratanya adalah dalam kalangan rakyat tidak bersalah, yang tiada kata putus dalam bab pentadbiran. Jelas sekali ini adalah langkah desakan pada kerajaan China.

Dan ketahuilah, Jepun sedang merencanakan pelan sama pada tahun 1945.

Mereka ingin mengebοm San Diego dengan kuman-kuman durjana ini (Stewart, 2011).

Tetapi mereka tidak sempat, kerana Amerika Syarikat menjatuhkan dua bοm yang jauh lebih durjana sampai terus menamatkan azam perang Jepun.

RUJUKAN:

Benjamin, L. (2018). Chinese Soldier vs Japanese Soldier: China, 1937-38. Bloomsbury. Halaman 66.

Parry, R.L. (2007, Februari 25). Dissect them alive: order not to be disobeyed. Times Online.


Sejarah Loki Dalam Mitologi Norse

“I am the monster parents tell their children about at night.”

Bagi yang membaca kata-kata ini, sudah pasti anda mengenali individu yang dimaksudkan. Loki versi Marvel Cinematic Universe (MCU) yang dilakonkan oleh pelakon British, Tom Hiddleston sentiasa menjadi pujaan ramai peminat dunia komik. Tetapi ramai sudah lupa Loki versi mitos Norse jauh berbeza berbanding watak yang diperkenalkan oleh Stan Lee, Larry Lieber dan Jack Kirby pada tahun 1962.

Maklumat paling banyak tentang Loki boleh dilihat dalam Prose Edda yang dikarang oleh Snorri Sturluson sekitar 1220 Masihi. Buku ini merupakan salah satu sumber utama mitologi Norse di Iceland pada abad ke-13. Nama Loki juga turut disebut dalam sajak-sajak skaldic (sajak-sajak pra-Kristian dan era Viking yang dibaca sebagai hiburan kepada para raja dan bangsawan) dan Lokasenna and the Þrymskviða dari Poetic Edda yang dikarang sekitar 1270 Masihi.

Tetapi ramai merasakan sumber dari Poetic Edda ini sebenarnya menunjukkan cerita-cerita ini sudah wujud sejak abad ke-10 lagi. Begitupun, nama Loki tidak disebut dalam mana-mana karya sastera yang lebih tua seperti Vafþrúðnismál, Grímnismál dan Gesta Danorum. Ini menunjukkan kisah Loki hanya berlegar sekitar wilayah utara Germania dan tiada watak sama dengannya dalam mitos Germania seperti dewa-dewi Norse yang lain.

Tambahan pula, Loki juga tidak mempunyai mana-mana kultus yang dikaitkan dengannya sekaligus menyaksikan tiada sebarang rekod arkeologi yang menampilkan Dewa Penipuan itu. Apa yang ada ialah tekaan berkenaan identiti figura pada batu atau artifak seperti imej pada batu Snaptun yang diukir sekitar 1000 Masihi.

Ukiran ini dikatakan mengandungi imej Loki kerana mengikut Prose Edda, dalam satu cerita, Loki terpaksa membayar harga mahal dengan mulutnya dijahit. Imej seorang lelaki yang dijahit mulutnya menyerupai penerangan yang dikatakan dalam buku berkenaan. Walaupun batu ini dijumpai dan dipamerkan di Denmark, batu tersebut sebenarnya berasal dari Norway atau barat Sweden.

Mengikut mitologi Norse, Loki ialah anak kepada Farbauti si gergasi/jotun dan isterinya dewi Laufey atau NAL (dalam versi komik Marvel dan MCU, Laufey ditonjolkan sebagai lelaki dan raja Jotunheim). Dengan latar belakang kacukan ini, ia dapat menjelaskan kerumitan perwatakannya memandangkan dewa-dewi Norse dan golongan gergasi saling bermusuhan antara satu sama lain.

Loki berkahwin dengan seorang dewi lain bernama Sigyn dan mereka dikurniakan seorang anak bernama Nari/Narfi (ia bermaksud m4y4t dalam Bahasa Norse). Namun begitu, Loki tidak pernah puas dan mempunyai hubungan sulit dengan seorang gergasi bernama Angrboda yang menghasilkan tiga cahaya mata.

Mereka ialah Hel dewi alam barzakh, Fenrir si serigala yang akan memakan Odin semasa Ragnarok (hari kiamat versi Norse) dan Jormungadr si ular tedung dari Midgard. Dalam satu cerita lain, Loki juga boleh bertukar jantina dan melahirkan seekor kuda berkaki lapan bernama Sleipnir, ironinya kuda milik Odin. Ini berlaku selepas dia menyamar sebagai kuda betina dan mengawan dengan seekor kuda jantan.

Keupayaannya mengubah bentuk atau menyamar merupakan antara motif yang kerap disebut dalam kisah-kisah Loki. Dalam kebanyakan kisah, dia boleh menyamar sebagai burung helang, lalat dan kutu (serangga dan organisma), ikan dan anjing laut (hidupan akuatik) atau bertukar jantina seperti anak dara atau wanita tua.

Dalam kebanyakan kisah AEsir (keluarga dewa-dewi Norse), Loki banyak mencetuskan keributan yang memeningkan kepala dewa-dewi Norse termasuk Thor dan Odin. Salah satu daripadanya menjadi pencetus insiden Ragnarok iaitu pembvnvhan Dewa Baldr. Mengikut riwayat Prose Edda, Baldr dikurniakan kelebihan kebal daripada semua perkara yang boleh menyakitinya hasil permintaan ibunya, Frigg kecuali daun mistletoe.

Melihat situasi tersebut, maka dewa-dewi Norse mula bergurau dengan mem4n4hnya dan seperti dijangka, semua p4n4han mereka tak lut. Tetapi semua itu berubah apabila Loki memberi sebatang p4n4h yang diperbuat daripada daun mistletoe kepada abang Baldr yang buta, Hodr. P4n4han Hodr menyaksikan Baldr terbvnvh dan ia mengundang keributan dalam kalangan mereka.

Cubaan mereka mendapatkan kembali Baldr dari alam barzakh juga tidak berhasil gara-gara campur tangan Loki. Berang dengan gangguan Dewa Penipu itu, mereka merantainya pada seketul batu dengan seekor ular tedung diletakkan di atas sebatang dahan pokok sebagai pengawasnya. Dengan tindakan itu, Loki tidak akan terlepas sehingga Ragnarok dan sesiapa yang cuba melepaskannya akan dipatuk.

Peristiwa inilah yang membawa kepada Ragnarok dengan dewa-dewi Norse berlawan dengan angkatan alam barzakh dengan dunia kemudiannya mvsn4h dijilat api. Loki juga menjadi antagonis utama dalam peristiwa ini dengan mengetuai jotun di medan pep3r4ngan.

Dalam kisah lain, Loki juga terkenal dengan kelancangan mulutnya tetapi tidak mempunyai niat jahat. Misalnya dalam sajak Lokasenna (fitnah Loki) dari Poetic Edda menceritakan pada satu ketika, dewa-dewi Norse sedang enak menikmati hidangan dan minuman yang disediakan dalam sebuah dewan. Apabila mereka melihat Loki, mereka mahukan Dewa Penipu itu tidak dibenarkan masuk selepas membvnvh seorang khadam.

Akhirnya, dia dibenarkan masuk atas sebab Loki merupakan saudara kandung Odin (dalam komik dan MCU, Odin ialah bapa angkatnya). Malangnya, sebaik saja masuk ke dalam, Loki secara tiba-tiba menghina dan memfitnah semua hadirin dengan pelbagai tuduhan yang tidak masuk akal.

Ada ketikanya, perlakuannya bersifat gurauan semata-mata lebih-lebih lagi sekiranya dia boleh memberi solusi kepada masalah yang dicetuskannya. Contohnya, pada satu ketika, Loki mem0t0ng semua rambut isteri Thor, Sif kerana mempunyai niat busuk hati. Dia kemudiannya meminta orang-orang kerdil Svartalfheim menghasilkan rambut palsu yang diperbuat daripada emas untuk Sif selepas diugut dib3l4s4h Thor.

Dan ada ketikanya, Loki menjadi watak pembantu atau hero dalam kisahnya. Misalnya dalam Þrymskviða, Thor meminta bantuannya mencari tukul Mjolnir selepas tukul tersebut hilang. Loki mencari tukul tersebut hingga ke negeri gergasi Jotunheim dan bertanya kepada seorang gergasi bernama Þrymr sama ada pernah melihat tukul tersebut atau tidak.

Siasatan Loki mendedahkan pencuri tukul Thor itu sememangnya Þrymr dan dia bersedia memulangkannya sekiranya Freyja, salah seorang dewi Norse dikahwinkan dengannya. Tidak bersetuju dengan usul tersebut, kedua-dua dewa Norse itu berpakat menerusi tipu helah licik (Loki menyamar sebagai Freyja untuk mendapatkan Mjolnir). Tipu helah tersebut berhasil dan Þrymr kemudiannya dihukum atas tindakan bodohnya itu.

Dalam variasi kisah yang lain, seorang gergasi diminta oleh AEsir untuk melakukan pengubahsuaian istana di Asgard. Si gergasi bersedia berbuat demikian dengan syarat Freyja ditukarkan sebagai bayaran. Tidak bersetuju dengan pertukaran tersebut, Loki membuat helah yang mengakibatkannya terlepas tarikh akhir pengubahsuaian.

Berang dengan tipu helah yang dimainkan Dewa Penipuan itu, si gergasi meng4nc4m mahu membvnvh mereka semua. Tetapi 4nc4mannya dihentikan oleh Thor dengan sang gergasi tumbang di tangannya sekaligus membolehkan Freyja merdeka. Kisah ini diceritakan secara panjang lebar dalam Gylfaginning.

Dalam kebanyakan sajak yang menampilkan Loki seperti Ynglingatal, Haustlǫng, Húsdrápa dan Þórsdrápa dari abad kesembilan hingga abad ke-11, sajak-sajak ini menonjolkannya sebagai wira yang menyelesaikan masalah sebelum ia perlahan-lahan beralih kepada sisi gelapnya yang ditampilkan oleh Sturluson.

Jadi, kenapa wujud kontra dua personaliti Loki ini? Menurut Dr William Sayers, wujud kemungkinan pandangan sinis orang terhadap latar belakangnya yang berdarah gergasi yang sama sekali berbeza dengan AEsir lain termasuk Odin. Justeru, dengan menonjolkan sisinya sebagai penyelesai masalah, ia dilihat sebagai satu cubaan meraih perhatian dan kasih sayang dewa-dewi Norse yang lain.

Yang pasti, penjelasan sebegini memperlihatkan Loki bukan watak bersifat satu dimensi semata-mata. Terdapat pelbagai jenis lapisan personalitinya, sesetengah daripadanya diterjemahkan ke layar perak menerusi versi MCU yang dibawa Hiddleston. Dan itu menjadikan figura Norse sepertinya terus hidup dalam imaginasi orang ramai hari ini.

RUJUKAN:

Groeneveld, Emma. (2017). Loki. Ancient.eu. https://www.ancient.eu/Loki/

Winters, Riley. The Enigmatic Loki, A Trickster Among Gods in Norse Mythology. Ancient-Origins. https://www.ancient-origins.net/myths-legends-europe/enigmatic-loki-trickster-among-gods-norse-mythology-002484


Kenapa Perempuan Cantik Suka Lelaki Kurang Kacak?

Pada tahun 2010 dan 2014, Andrea Meltzer dari Florida State University telah melakukan kajian tentang hubungan antara tarikan fizikal dan kebahagian rumah tangga.

Meltzer buat kajian ini lebih daripada 450 pasangan yang baru berkahwin. Persoalan utama dalam kajian ini adalah apakah paras rupa pasangan mampu memberikan kepuasan dalam rumah-tangga?

Apa yang Meltzer dan ahli kumpulan dia dapat, paras rupa ini memang memainkan peranan penting dalam kepuasan rumah-tangga. Tapi hanya untuk lelaki saja.

Dalam erti kata lain, lelaki mementingkan paras rupa. Mempunyai isteri yang cantik mampu membuatkan orang lelaki lebih gembira.

Kajian yang sama pernah dibuat pada tahun 2008 dan keputusannya pun sama.

Kemudian, kajian lanjut dibuat pada tahun 2017. Kali ini diorang buat kajian tentang hubungan antara tarikan fizikal dengan sikap penjagaan tubuh wanita.

Dalam kajian ini, wanita lebih gembira kalau pasangan mereka lebih hodoh daripada mereka. Paling tidak, mereka lebih gembira kalau kekacakan pasangan tak dapat mengatasi kecantikan mereka.

Perempuan yang dapat pasangan yang lebih kacak daripada kecantikan dirinya akan lebih menjaga rupa dan tubuh badan mereka. Mereka akan jaga makanan dan diet. Akan jaga berat badan.

Sebab apa? Supaya fizikal mereka lebih baik daripada pasangan mereka.

Kajian ini juga menemui bahawa perempuan yang ada pasangan yang kacak, boleh mengakibatkan kesan negatif juga. Lebih-lebih lagi kalau fizikal perempuan itu biasa-biasa saja.

Benda ini boleh menyumbang kepada faktor gangguan pemakanan (eating disorder) untuk perempuan. Kalau mereka dapat pasangan yang tak berapa menarik, mereka lebih puaslah sebab tak perlu nak jaga itu dan ini.

Makanan itu syurga. Mereka juga menyimpulkan, biasanya perempuan yang ada pasangan yang kurang menarik akan lebih sihat dan tak mudah rasa tertekan.

Memang betullah perempuan memang nak cantik untuk diri mereka, bukan untuk orang lain.

Jadi, jangan hairan kalau kita selalu jumpa ramai perempuan cantik dapat lelaki yang tak beberapa nak kacak.

Kajian ini cuma bermain dengan tiga dimensi saja iaitu paras rupa, kepuasan dan sikap dalam penjagaan makanan.


Kesatria Berperisai Jerman Yang Mencipta Frasa “Kiss My Ass”

Götz von Berlichingen, seorang kesatria bangsawan dan pemilik kubu, terkenal dengan sifat kasarnya dan gemar melakukan jenayah. Dia merupakan seorang per0mpak, sama ada seorang per0mpak yang terkenal atau tidak, baik mahu pun penjahat ia terpulang kepada kita samada mahu menganggap dia sebagai apa.

Dia terus diingati sehingga hari ini kerana dia lah yang mencipta frasa makian popular : “Er soldt mich hinden leckhen!”. Atau bagi kita yang tidak faham bahasa Swabia Jerman, ia secara kasar nya jika diterjemahkan kepada bahasa Inggeris pasar hari ini : “He can kiss my ass!”

Walau bagaimanapun, rasanya agak janggal jika kita berbicara mengenai Götz von Berlichingen, seorang lelaki yang diabadikan sebagai lagenda oleh tokoh-tokoh seperti Johann Wolfgang von Goethe, tanpa menceritakan kisah-kisah kepahlawanannya dan adakalanya menimbulkan keraguan dan eksploitasi melalui filem dan novel.

LATAR BELAKANG

Götz von Berlichingen adalah seorang lelaki yang sentiasa bersedia untuk apa saja jenis pertikaian dan pertempuran. Dia mencipta namanya dalam pep3rangan dan dianggap sebagai salah seorang kesatria paling berani pada Zaman Pertengahan.

Sentiasa tidak boleh duduk diam, Götz bergegas dari satu pertempuran ke pertempuran yang seterusnya. Dalam dunia di mana kesatria tradisional yang kuno dianggap sudah lapuk, dia berjuang hanya untuk dirinya sendiri dalam mengejar nama dan kekayaan.

Peranannya sebagai kesatria-per0mpak menyumbang banyak kejayaan Götz dalam pen4klukan, meraih harta rampasan, dan tak kurang banyak juga masalah yang diterimanya.

Götz dilahirkan dalam keluarga Berlichingen sekitar tahun 1480 sebagai anak kesepuluh pasangan Kilian von Berlichingen dan Margaretha von Thungen. Dia menghabiskan masa kecilnya di Jagsthausenm Castle, di sekolah biara Niedernhall, dan dengan bapa saudaranya, Konrad von Berlichingen.

Perkhidmatannya dalam bidang pentadbiran untuk Margrave of Ansbach terbukti membosankan untuk seorang Götz yang muda, gila dan istimewa yang kemudian nya menjadi gelisah lantas meninggalkan kerjaya itu demi mencari lebih banyak pengembaraan dan menjadi kaya.

Dia hanya berumur 17 tahun ketika dia menyertai kempen p3rang pertamanya pada tahun 1497. Götz berkhidmat untuk Empayar Rom Suci dalam kempen di seluruh Eropah terutamanya di Burgundy, Lorraine, Brabant, dan Switzerland.

Tetapi itu tidak mencukupi. Götz kemudiannya merasa bosan dengan perkhidmatan ketenteraan sebagai pekerjaan tetap. Beliau sebenarnya mempunyai aspirasi yang jauh lebih besar dari itu.

DARI TENTERA MENJADI PER0MPAK

Bersama abangnya, Philipp, pada tahun 1500, mereka bertemu dengan Thalacker von Massenbach. Lelaki ini lah orang yang dicari-cari oleh kedua beradik tersebut. Dia adalah seorang kesatria-per0mpak, yang telah meraih kekayaannya sebagai per0mpak dengan menceroboh kediaman, menawarkan pertukaran tebusan, dan menj4rah desa-desa.

Sebagai anggota organisasi jenayah ini, Götz hampir samada ditangkap atau maut di tangan para perwira Liga Swabian. Dia berjaya melarikan diri dan mendapatkan perlindungan pada musim dingin tahun 1501 di Istana Sodenberg, yang dimiliki oleh salah seorang saudara beliau.

Semenjak itu, dia tidak boleh lagi menjalankan sebarang urusan di Swabia. Namanya telah menjadi terlalu panas kerana dia dikenali sebagai per0mpak terkenal paling dikehendaki di seluruh rantau ini. Dia perlu mencari tempat yang baru sebagai platform.

KESATRIA TANGAN BESI

Pada tahun 1502, Berlichingen menyertai perkhidmatan Margrave Brandenburg di mana dia bertempur melawan tentera kota Nuremberg. Kemudian pada tahun 1504, beliau berkhidmat di bawah bendera Duke Albrecht Bavaria dan mengambil bahagian dalam pengepungan Landshut.

Satu kejadian yang berlaku di Landshut telah memberi Götz von Berlichingen nama gelaran sebagai “Kesatria Tangan Besi”.

Secara kebetulan, tembakan dari meriam di lapangan menghancurkan tangan kanannya yang kemudiannya dipotong. Walau bagaimanapun, sumber lain mengatakan bahawa tembakan meriam itu sebenarnya mengenai pedangnya, menyebabkan dia memotong lengan kanannya sendiri. Apa sahaja yang berlaku, keputusannya adalah tetap sama.

Selepas beberapa minggu terlantar kerana kecederaan, Götz mengupah tukang besi di desa untuk membuat tangan palsu dari besi. Biasanya, prostesis lengan pada zaman itu terdiri hanya daripada jenis cangkuk logam yang mudah untuk menarik objek.

Walau bagaimanapun legenda mengatakan bahawa Götz berupaya memegang pedangnya sekali lagi dan terus mengejar kehidupan impian yang paling dicintainya, iaitu menjadi seorang pahlawan p3rang yang kaya raya.

Dalam majalah Medieval Warfare Magazine, terdapat artikel mengenai Götz von Berlichingen, mereka menyebut tentang beberapa penyelidikan yang dibuat berkaitan penggunaan tangan itu, dan mendapati bahawa sementara tangan itu berfungsi dan dapat digunakan dalam beberapa tugas (contohnya memegang tali pinggang), ia tidak cukup kuat untuk memegang pedang atau tombak.

Oleh itu ia menimbulkan persoalan tentang legenda penggunaannya dalam pep3rangan dan sebahagian besarnya menganggap ia hanya sebagai perhiasan. Ia mungkin mampu digunakan hanya untuk memegang pedang semasa perarakan sahaja, jadi mungkin itulah kisah sebenar cerita itu.

Beberapa tahun kemudian, dia telah membuat prostetis lengan kedua yang termasuk sendi jari dan membolehkannya menggenggam pedangnya dengan lebih ketat. Model ini dianggap sebagai ciptaan melangkaui zaman dan masih wujud sehingga hari ini, ia dipamerkan di sebuah muzium di Jagsthausen.

GOTZ YANG DALAM TAHANAN

Dalam tujuh tahun yang berikutnya dia bertempur dalam 15 pep3rangan, dia membantu rakan-rakan dan rakyat yang lemah menentang per0mpak dan penculik. Walau bagaimanapun, dia melampaui batasan kerana dia meny3rang 95 pedagang di Forchheim pada Mei 1512.

Akibatnya, Maharaja Maximilian I mengusir dia dan memenjarakannya. Selepas memperoleh kebebasannya, Berlichingen kemudian menawan Count Philipp von Waldeck dan menjadikan dia sebagai tebusan, sekali lagi mengundang kemarahan Maharaja dan menyebabkan dia dihalau keluar dari sempadan.

Walau bagaimanapun, dengan sikap keras kepalanya yang luar biasa, beliau meneruskan kegiatannya sehingga sebuah pasukan tentera dari kota Heilbronn menundukkan beliau pada tahun 1519. Dia disumbat lagi ke penjara untuk tiga tahun seterusnya sehingga lah rakannya, Franz von Sickingen, membebaskannya.

Untuk menjamin kebebasannya, Götz perlu bersumpah “Urfehde” sejenis “sumpah laknat” bahawa dia tidak akan pernah mencuri atau mer0mpak lagi, dan dia akan bersara dan menetap di rumah peninggalan nenek moyangnya yang dipanggil Hornberg am Neckar.

KEBANGKITAN KEMBALI

Pada musim bunga tahun 1525, P3rang Besar Petani Jerman meletus. Apabila “Odenwälder Haufen” atau Kumpulan Odenwalder, salah satu kumpulan tentera petani yang paling penting pada waktu itu mendekati istana Berlichingen, dia segera menyertai kumpulan itu atas kapasiti sebagai kapten.

Menurut beberapa sumber yang berbeza, dia dijadikan ketua kumpulan tersebut. Walau bagaimanapun, Götz dengan segera menyedari bahawa golongan para petani tidak mempunyai disiplin. Mereka bukan tentera tetapi hanya sekadar pencuri picisan yang akan merampas apa sahaja yang melintas di depan mata.

Malahan mereka gemar membuli para bangsawan yang menjadi tawanan. Dalam satu kes, mereka memaksa Count of Lowenstein memakai pakaian lusuh petani, menyuruh dia memegang tongkat gembala, dan diletakkan di hadapan sekawanan biri-biri sebagai bahan hiburan.

Götz tinggal bersama Odenwälder Haufen untuk seketika dan mengambil bahagian dalam beberapa pertempuran kecil melawan Knights of the Swabian League, tetapi selepas empat minggu beroperasi dalam keadaan yang huru-hara, dia tidak mampu bertahan lagi lantas kembali ke kastilnya.

Tempoh berehat beliau juga tidak bertahan lama. Tidak lama kemudian, Götz naik bosan lagi, jadi dia sekali lagi berangkat menyertai kempen namun ditangkap dalam pertempuran pada 1528 berhampiran Augsburg.

Di sana, dia menghabiskan dua tahun lagi di penjara bawah tanah dan kemudiannya dibebaskan setelah sekali lagi mengangkat sumpah bahawa dia tidak akan meninggalkan istana nya dan kawasan sekitarnya, ternyata, perintah kuarantin tidak tertakluk kepada masalah penyebaran wabak penyakit sahaja kan?

Pada usia 50 tahun dan setelah menjadi bapa kepada sepuluh orang anak, sikapnya menjadi lebih tenang. Kali ini, dia berjaya menunaikan janji, tapi sekejap saja lah.

Apabila Maharaja Charles V membuat kemaraan melawan kemaraan Empayar Turki Uthmaniyyah di Hungary pada tahun 1542, kesatria yang terkenal itu tidak mampu menahan getaran tangan besi nya.

Beliau rindu untuk menyertai pertempuran dan meraih kemenangan, beliau akhirnya menyertai pasukan tentera dan menuju ke timur. Dia juga mengambil bahagian dalam kempen melawan raja Perancis pada 1544.

Götz von Berlichingen tidak pernah bersara. Dia dengan penuh bernafsu memenuhi keghairahannya untuk berp3rang sehingga kehidupannya yang mencabar dan penuh pengembaraan berakhir pada usia 82 sekitar tahun 1562.

Satu perkara yang pasti: dia tidak sesuai dinobat sebagai pahlawan dengan ideal bangsawan Kristian bangsa Jerman yang diasaskan oleh Martin Luther pada waktu itu.

Pada dasarnya, Götz adalah seorang penyangak, meskipun begitu dia seorang yang sangat berani. Selepas kem4tiannya, dia menjadi tokoh yang dilupakan untuk sementara waktu sehinggalah demam drama Goethe di Eropah melalui persembahan-persembahan teater mengembalikan kegemilangannya, pada era moden, filem-filem sejarah juga membawa namanya muncul kembali dalam lipatan sejarah Eropah.

Johann Wolfgang von Goethe adalah orang pertama yang mengembalikan kisah-kisah kepahlawanan Götz kepada pengetahuan umum. Oh ya, berkenaan frasa makian tu, dikatakan dia menggunakannya selepas salah satu pertempuran yang disertainya.

“Er soldt mich hinden leckhen!”


Memahami Varian-Varian Covid-19 Berfungsi

Kalau tengok pada sejarah, penularan sesuatu penγακit biasanya berakhir apabila masyarakat setempat sudah ada imuniti kelompok. Sebab itulah bangsa Eropah mudah berkuasa di Benua Amerika. Datang saja bangsa Eropah, ramai dalam kalangan warga pribumi Amerika disεrαng banyak penγακit. Imuniti kelompok biasanya ditubuhkan selepas tubuh badan ada pengalaman melαwαn penγακit berkenaan. Dan seperti yang boleh dibayangkan, imuniti semulajadi sebegini akan membµnµh ramai orang terutamanya golongan berpenγακit κroηiκ.

Tidak perlu tengok jauh. COVID-19 mendedahkan impaknya terhadap golongan yang mempunyai gejala asma, dαrαh tinggi dan kencing manis. Warga emas seolah-olah tiada harapan cerah untuk sembuh daripada COVID-19 atas faktor usia. Jadi penangan imuniti kelompok bukan sama sekali satu pendekatan yang relevan. Ada dua cara untuk mencegah COVID-19: 1) tutup ekonomi sepenuh-penuhnya atau 2) menggunakan vaksin yang selamat lagi berkesan.

Cara pertama akan menyebabkan ramai orang berada dalam tekαnαn atas kesempitan hidup. Mana yang ada insurans akan mempertimbangkan bµnµh diri… asalkan keluarga kenyang dengan wang. Maka satu-satunya cara paling relevan adalah vaksin. Masyarakat yang menolak vaksin sebenarnya memberi peluang pada COVID-19 untuk bermutasi. Dan itu yang apa sedang berlaku sekarang. Mutasi.

Memahami Tetapan Kriteria

Setiap kerajaan mempunyai sebuah perbadanan khas untuk kesihatan negara. Dan setiap perbadanan ini menerima nasihat daripada Pertubuhan Kesihatan Dunia (WHO), yang dianggotai saintis profesional dalam bidang berkenaan. WHO tiada langsung kuasa dalam bab pentadbiran negara, jauh berbeza untuk dibandingkan dengan hujah dangkal daripada golongan bertaklid buta pada konspirasi bodoh. Walau bagaimanapun, perbadanan khas ini mempunyai kriteria tersendiri dalam menentukan sesuatu “varian penularan”.

Bahasa “varian” dan “strain” mungkin terlalu rumit untuk golongan marhaen. Senang faham begini: “varian” adalah warganegara. Dan “strain” pula adalah agama. Seorang Islam daripada Malaysia berhijrah ke India. Setelah sekian lama di sana, beliau tukar warganegara dan mengangkat sumpah sebagai warganegara India. Dalam bab virus, ini adalah “mutasi varian”. Namun setelah sekian lama lagi di sana, beliau jatuh cinta pada seorang gadis tempatan… dan membuat keputusan untuk keluar agama Islam terus. Ini adalah “mutasi strain”.

Sebuah virus adalah “strain” yang mempunyai RNA dan tingkah laku. Proses mutasi menukarkan kedua-duanya. Kalau RNA saja yang bertukar, ia adalah varian baru daripada strain sama. Walau bagaimanapun, jika RNA dan tingkah laku itu sendiri bertukar, virus tersebut mempunyai strain baharu yang barangkali mampu menandingi imuniti sedia ada. Mengambil contoh daripada denggi, virus ini ada empat strain berbeza iaitu DENV-1 hingga DENV-4. Kalau terkena jangkitan DENV-1, tubuh badan mungkin mempunyai imuniti (Tyagi, 2004)… tetapi hanya untuk DENV-1 (bukan selebihnya).

Ini yang masalah dengan imuniti kelompok secara semulajadi. Kerana setiap varian baru akan diisytihar jika virus berkenaan mempunyai:

Tujuh perkara ini adalah kriteria asas bagi memahami sesuatu varian. Dan sekarang dunia sedang bergelut dengan varian Lambda pula.

Kemunculan Varian Lambda

Mutasi COVID-19 bukanlah satu perkara yang baru. Dulu jenuh dengar pasal B.1.1.7 dan B.1.351 yang bunyinya macam pembelian sεnjαtα dalam game CS. Untuk memudahkan sebutan, orang ramai sekadar petik negara asalnya. Sebab itu kita dengar pasal “varian India”, “varian Brazil” dan sebagainya. Masalahnya, segelintir dalam kalangan masyarakat pergi bertindak kurang ajar dan berlaku rαsis terhadap warga Amerika Syarikat berbangsa India pula. Jadi semua bersetuju untuk menggunakan perkataan Yunani seperti Alpha, Beta, Gamma, Delta, Epsilon dan sebagainya.

Varian Lambda jatuh dalam kategori G75V, T76I, Δ246-252, L452Q, F490S, D614G and T859N. Memang mustahil orang boleh sebut kod protein sebegini yang sudah macam nombor siri produk Apple pula. Jadi orang sebut Lambda yang asalnya dikesan di Peru pada Disember 2020. Dalam masa empat bulan, 80 peratus kes COVID-19 di Peru adalah varian gila ini (Mishra, 2021).

Pihak WHO berpakat dengan beberapa perbadanan kesihatan awam untuk memahami kadar penularan varian ini. Dan pada Jun 2021, WHO sebulat suara menyatakan bahawa varian Lambda mampu mencetuskan penularan lebih pantas dan mampu menandingi antibodi dalam badan.

Walau bagaimanapun, Lambda masih satu anak tangga di bawah varian Alpha dan Delta (Ellyatt, 2021). Ini adalah kerana buat masa sekarang, Delta sedang menggαnαs di lapangan banyak negara. Dan Lambda masih mengekori rapat.

RUJUKAN:

Ellyatt, H. (2021, Julai 9). Here’s what you need to know about the lambda Covid variant. CNBC.

Mishra, S. (2021, Julai 14). The unusual Lambda variant is rapidly spreading in South America. Here’s what we know. National Geographic.

Tyagi, B.K. (2004). The Invincible (ditapiskan) Mosquitoes. Scientific Publishers. Halaman 112.


The 100: Realiti Pada Sebuah Kultus

Dah layan The 100 musim ke-5 episod terkini? Dalam tu ada cerita tentang apa yang kumpulan fanatik mampu lakukan demi ketua pujaan mereka. Biasanya ia melibatkan kultus. Itu yang berlaku pada Octavia Blake yang menjadi ketua untuk 1200 orang manusia yang berlindung di dalam bunker daripada letupan nuklear kedua dalam sejarah manusia.

Octavia Blake, ia adalah contoh perkembangan watak terbaik dalam mana-mana naskah karya di televisyen. Pada awal musim pertama, kau akan dihidangkan dengan watak gadis lurus yang menjadi mangsa kepada dasar overpopulation kerajaan, yang kemudian akan menjadi “spoiled brat” kerana dimanjakan. Namun, gadis lurus ini, selepas menjalani pelbagai peristiwa yang melanda hidupnya, ia membentuk karakter yang berkembang daripada sisi lurus ke jurang kegelapan. Akhirnya pada musim ke-5, selepas segala-galanya, Octavia menjadi seorang pemimpin untuk bangsanya yang merupakan gabungan para puak yang cuba survive pada dunia pasca-perang nuklear.

Tapi nanti dulu, gadis ini bukan lagi gadis lurus lagi. Tetapi dia adalah seorang pemerintah diktator yang tidak keterlaluan kalau aku letakkan sebagai, fasis. Lagipun untuk menjaga keamanan dalam bunker itu, Octavia berpendapat kejam, tegas, dan menggunakan apa sahaja cara demi menyelamatkan bangsanya Wonkru.

Hatta mewujudkan sebuah arena ala-ala gladiator untuk membasmi populasi di dalam bunker, yang juga berfungsi mewujudkan ketakutan orang padanya. Sesiapa yang melawan dasar menyatukan seluruh bangsa Wonkru, membawa bangsa ini ke faedah tertinggi dan tentunya melawan pemerintahannya, akan berhasil dengan… KEMATIAN.

“You are Wonkru or you are the enemy. Choose…” Kata Octavia untuk para penentangnya.

Dan itu nanti akan dipegang oleh para pengganut kultusnya. Sesiapa yang tidak bersama mengidolakan ketua mereka, dianggap sebagai musuh abadi. Sahabat handai, ahli keluarga, dan sesiapa sahaja yang berbeza pendapat dengan pandangan kultus adalah musuh.

Anehnya, seperti kebanyakan kerajaan fasis diluar sana, Octavia juga akhirnya mewujudkan sebuah kultus menyelubungi tubuhnya. Hitler pernah dipuja seperti dewa. Ramses II menganggap dirinya sebagai TUHAN. Dinasti Kim di Korea Utara masih lagi disembah oleh rakyat Korut.

Orang yang menganggotai sebuah kultus sanggup mati untuk ketua mereka. Dalam cerita The 100, betapa setiap pegawal peribadi dan tentera yang berkhidmat untuk Octavia sanggup menjadikan diri mereka perisai hidup kepada Octavia (dengan mengelilingi dan mengitari Octavia yang sedang cedera) sambil ribut kaca yang maha dasyat sedang mengitari mereka yang akhirnya berakhir dengan kecederaan dan kematian. Mungkin sebab itu betapa dikatakan bahawa fanatikal ini akan membentuk tentera terbaik yang sanggup mati demi tokoh atau idealogi yang mereka taksubkan.

Para ahli kultus biasanya akan pekakkan telinga mereka pada kritikan yang dilontarkan ke atas ketua mereka. Mereka tidak nampak pada setiap kelemahan ketua mereka. Kata-kata ketua mereka adalah wahyu walau betapa sejarah membuktikan betapa kontradiknya antara satu sama lain. Kalau perlu untuk menebas lidah-lidah yang menghamburkan kutukan, cacian dan makian ke atas idola mereka, mereka akan jadi orang pertama yang melakukannya.

Kebiasaan yang dapat dilihat pada pemimpin yang mewujudkan kultus disekitarnya tentunya memerintah dengan kuku besi dan ketakutan. Lantas dari ketakutan itu, mereka mampu mengawal rakyat mereka. Dari ketakutan itu juga, kerja-kerja propaganda dapat diteruskan dan digerakkan.

Lantas dari itu, sekiranya pemimpin kejam mereka ini dapat membawa mereka keluar dari apa-apa bala bencana, tragedi dan seumpama dengannya, perasaan itu akan bertukar menjadi kekaguman lantas, perlahan-lahan menerbitkan taksub dan fanatikal melampau.

Atau seperti yang dipropagandakan di Korut, betapa pemimpin mereka berjaya anak-anak Korut keluar dari belenggu penjajah USA, berhadapan dengan musuh-musuh yang tidak boleh melihat bangsa Korut menjadi maju atau masih teguh berdepan dengan pengkhianat bangsa seperti Korsel.

Pemimpin negara yang berjaya mencipta sebuah kultus menyelubunginya biasanya akan terkenal juga sebagai membina monument-monument hebat. Kerana monumen-monument ini bersifat seperti berhala untuk para rakyat mengaguminya. Contohnya, Ramses II, firaun yang mendakwa dirinya TUHAN terkenal dengan pembinaan-pembinaan pelbagai projek mega diseluruh Mesir Purba.

Dari pembinaan monument ini, ia menerbitkan rasa kagum pada rakyat padanya, dan kagum ini kalau tidak dikawal dengan keserderhanaan, akhirnya berakhir dengan pemujaan yang jika tidak dikawal, sehingga mencapai tahap menganggap pemimpin seperti TUHAN!

Sekarang, aku tak sabar-sabar nak tengok sejauh mana fanatikal kultus Octavia ini mampu membawa mereka sisa-sisa umat manusia yang tinggal menghadapi dunia post-apocalypse fasa baru selepas api Praimfaya menyambar seluruh bumi. #Duniabaharu untuk umat manusia…


Sake Dean Mahomed: Kerana Mamat Ni, Rambut Korang Wangi Sihat

Rambut merupakan perhiasan. Bukan sahaja bagi para wanita, tapi buat para budiman juga. Rambut yang sihat dan terurus akan menggambarkan kekemasan seseorang. Aspek kesihatan  rambut ini pastinya datang daripada aspek bagaimana kita menguruskan rambut kita. Sebagaimana tubuh badan kita, rambut juga perlu kepada aspek dibersihkan. Perlu dicuci.

Kalau tubuh badan kita dibersihkan dengan sabun untuk mengilangkan bakteria dan menambah elemen bau yang harum, rambut pula dicuci dan dibersihkan dengan syampu. Apa akan terjadi kalau kita mandi tiada syampu? Bagi sesetengah orang, ia barangkali tiada masalah terutamanya bagi mereka yang berkepala botak licin.

Namun, bagi sesetengah mereka yang mempunyai masalah rambut atau rambut cepat berbau penggunaan syampu adalah sama penting dengan penggunaan sabun. Namun, tahukah kita siapa orang yang memperkenalkan syampu kepada dunia?

Beliau adalah seorang muslim dari Benggali, Sake Dean Mahomed. Dilahirkan di Pana, India. Dia adalah orang yang bertanggungjawab membawa syampu ke Eropah buat pertama kalinya pada tahun 1784.

Ia adalah perpindahan pertama Dean Mahomet ke Cork, Republik Ireland. Namun, ada sejarawan yang berpandangan bahawa beliau telah memperkenalkan syampu kepada Eropah lebih awal iaitu sekitar tahun 1759. Perpindahan ini telah membawa kepada pengenalan syampu buat pertama kalinya di Eropah.

Menurut ahli sejarah, perkataan syampu muncul buat pertama kalinya di Eropah pada tahun 1762. Ia adalah perkataan yang muncul dalam bahasa Inggeris pada ketika itu. Perkataan ini merupakan pinjaman dari rumpun bahasa Anglo-Indian “shampoo” yang juga diserap dari bahasa Hindi “champo” yang ertinya mengurut, melenturkan otot.

Seteah beberapa tahun Mahomed berpindah kembali ke Britain. Perpindahannya kali ini telah membawa kepada pengenalan syampu kepada Britain pula.

Sebelum itu, diceritakan bahawa Mahomed pernah bekerja di London bersama Basil Cochrane yang telah memasang mandian wap untuk kegunaan umum di rumahnya di Portman Square dan telah berperanan mempromosikan faedah perubatan mandian wap.

Pada perpindahan kali kedua ini, Mahomed telah memperkenalkan syampu dengan dibukanya “Mahomed’s Indian Vapor Baths” atau disebut sebagai “Mandian Wangi Gaya India Milik Mohamed” di kawasan pelabuhan Britain pada tahun 1814.

Tempat mandi yang telah digagaskan oleh Mahomed ini ternyata mempunyai inisiatif yang lebih baik berbanding apa yang pernah ada pada tahun sebelumnya. Dikatakan ia mempunyai sedikit kemiripan dengan tempat mandi model Turki atau Turkish Baths yang mana ia menawarkan urutan terapi kulit kepala atau champi (mensyampu).

Perkara ini telah mendorong beliau mendapatkan ramai pelanggan pada tahun pertama pusat mandian ini ditubuhkan sehinggakan beliau kemudiannya dilantik pula sebagai “Pakar Khusus Mensyampu”  bagi Raja George IV dan William IV.

Dikatakan oleh sebahagian sejarawan bahawa syampu ini dapatlah ditemui kata akarnya dalam bahasa Sanskrit daripada perkataan “champa” yang membawa konotasi pada tanaman Michelia Champaca yang sering digunakan untuk membuat ramuan minyak rambut tradisional.

Maka daripada fahaman ini yang dibawa oleh Mohamed, penggaya-penggaya rambut di Britain mula membuat syampu dengan cara merebus sabun buku dengan air mendidih yang dimasukkan dengan rempah untuk membuat rambut berkilau dan wangi.  Teknologi ini berkembang dan akhirnya mendapat tempat yang tersendiri dalam peningkatan dan penyelesaian konflik kebersihan dan kesihatan masyarakat Eropah bagi beberapa tahun sebelumnya.

Ternyata Islam dan Muslim membawa pelbagai solusi dan kemudahan buat masyarakat keseluruhannya. Banyak lagi jasa dan sumbangan yang telah Islam dan Muslim sumbangkan hingga kepada sekecil aspek kebersihan pun turut ada sesuatu yang disumbangkan.

Ternyata Islam itu bukan lah hanya pada ritual semata namun tercakup hingga kepada segala aspek kehidupannya umumnya. Semoga kisah seorang Mahomed ini memberikan insprasi kepada lebih ramai muslim untuk tidak sekadar meromantikkan sejarah namun inspirasi untuk menjadi lebih kreatif dan terkehadapan menyelesaikan pelbagai isu dan konflik yang melanda umat manusia.

Fakhrul Islam,
Mahasiswa Jabatan Sejarah & Tamadun Islam,
Universiti Malaya

RUJUKAN:

Diyan Yulianto & M.S. Rohman (2011), Sumbangan Karya Sains Hebat Islam Abad Pertengahan, p.45-46


Penyepit 8cm Tersangkut Dalam Penis Selama 4 Tahun

Dalam satu kes laporan, doktor menceritakan tentang seorang lelaki yang datang ke klinik dengan penyepit sepanjang 8 cm tersangkut dalam penisnya. Menurut lelaki tersebut, dia sendiri yang masukkan penyepit tersebut ke dalam alat kemaluannya 4 tahun sebelum dia datang ke klinik.

Dalam laporan tersebut, tidak dijelaskan bagaimana penyepit tersebut boleh masuk ke dalam penis lelaki itu tetapi doktor menyatakan, objek tersebut biasanya dimasukkan oleh pesakit yang mempunyai perasaan ingin tahu, perasaan s3ksual, keliru dan m4buk. Keadaan yang ekstrim ini jarang dilihat oleh para doktor. Penyelidik mendapati, cuma dua kali dilaporkan kes ini pernah berlaku sepanjang sejarah.

Ketika doktor memeriksa, lelaki tersebut menafikan bahawa dia mempunyai sebarang simptom urologi. Lelaki itu mampu membuang air kencing seperti biasa walaupun objek tersebut telah berada dalam penisnya selama 4 tahun. Ujian sinaran-x dijalankan dan mendapati penyepit tersebut tersangkut di anterior urethra.

Kemudian, pesakit tersebut diberikan anaestetik, dan doktor memasukkan sistoskop ke dalam uretra lelaki itu. Memang jelas terdapat penyepit yang tersangkut sepanjang sekitar 8 cm dari pucuk penis.

Doktor dapat mengeluarkan penyepit tersebut tanpa melakukan pembedahan terbuka (open surgery). Akhirnya lelaki itu dapat kencing dengan lebih normal. Kita mungkin tidak tahu bagaimana lelaki itu dapat bertahan kesakitan tersangkut objek asing ke dalam alat kemaluan untuk tempoh yang begitu lama.

Doktor mencadangkan supaya lelaki itu menjalankan ujian psikiatrik, tetapi dia menolak dan tidak mengikuti sebarang susulan daripada klinik setelah pembedahan itu dijalankan. Selama 4 tahun lelaki itu tidak berjumpa doktor mungkin atas dasar malu untuk meminta bantuan dalam kes ini.

RUJUKAN:


Sejarah Tsar B0mba – B0m Paling Kuat Di Dunia

RDS220 Vanya atau Tsar B0mba semasa ia diled4kkan di Test Site C,Novaya Zemlya. Bebola api dan sinaran led4kan dilaporkan dapat dilihat sehingga 1000km. B0m hirdogen paling kuat pernah diletupkan Soviet dengan kekuatan 50 Megaton TNT itu mencatatkan bacaan 5 skala Richter.

Itu adalah kali pertama dan kali terakhir ujian senjata hidrogen dengan kekuatan 50 megaton dibuat. Lain semua bawah 25 megaton. B0m ini dibawa oleh pesawat pengeb0m strategik Tupolev Tu-95V yang diubahsuai kerana b0m tersebut terlalu besar.

Era 50an dan 60an memperlihatkan penghantaran senjata atomik dengan menggunakan pesawat pengeb0m strategik. Jadi negara2 kuasa besar berlumba membina pesawat pengeb0m yang boleh capai jarak paling jauh membawa beban bayar atomik masing2.
Soviet waktu tu harapkan pesawat2 Tupolev.

Waktu itu,pembangunan roket dan peluru berpandu balistik baru sahaja bermula maka harapan diletakkan pada pesawat-pesawat pengeb0m untuk menghantar b0m atom ke sasaran awam dan tentera yang ditetapkan. B0m yang dibawa pula jenis b0m graviti dan peluru berpandu pula masih belum wujud.

Tulang belakang utama angkatan pesawat pengeb0m Soviet terdiri dari pesawat bebaling kontra Tupolev Tu-95 dan Tu-16 yang memenuhi khidmat angkatan udara dan angkatan penerbangan tentera laut Kesatuan Soviet. Tu-95 adalah jenis pesawat yang membawa Tsar B0mba di Novaya Zemlya.

Kesatuan Soviet memulakan siri ujian senjata atom dan nuklear mereka sebaik mengetahui Amerika dan Britain menjalankan ujian masing-masing. Foto ujian nuklear Soviet tak banyak disiar malah video juga sangat sukar didapati. Tapi idea memiliki senjata super ni wujud sejak 1930an lagi.

Waktu itu kalangan penyelidik Soviet telah membincangkan tentang pembuatan b0m atom, dan telah pun mengusul senjata sedemikian pd 1940. Para saintis Soviet perasan,kertas kajian dan seminar tentang pelakuran nuklear oleh rakan mereka di Amerika, Jerman dan Britain sukar didapati.

Maka terdapat kesangsian bahawa mereka sedang senyap-senyap membangunkan senjata atomik. Tahun 1942 Georgy Flerov menulis surat kepada Joseph Stalin agar memulakan program atom Soviet tapi tak dilayan sbb Stalin sibuk memerangi N4zi Jerman yang sedang mara masuk ke Russia.

Malah ahli fizik, saintis dan penyelidik nuklear Soviet kebanyakannya dihantar ke kilang-kilang senjata sebagai teknisyen yang tiada kena-mengena dengan fizik nuklear. Ini melambatkan lagi program nuklear Kesatuan Soviet.

Georgy Flerov dua kali menulis surat kepada Stalin, mendesak Stalin utk mulakan program nuklear Soviet tetapi sikap Stalin pada waktu itu acuh tak acuh dan memandang enteng keupayaan ahli fizik nuklearnya sendiri.

Surat kedua Flerov yang bernada amaran menyebabkan Stalin cepat-cepat kumpulkan semua penyelidik, ahli fizik nuklear untuk bina b0m atom sendiri. Menggelupur la sekejap Soviet dan akhirnya b0m atom pertama diuji pada 29 Ogos 1949 di tapak ujian Semipalatinsk, Kazakhstan.

RDS-1 adalah hasil tangan Igor Kurchatov dan Andrei Sakharov. Sakharov menemui konsep Sloika,atau kek lapis dalam pembuatan b0m atom tetapi masih skala kiloton. Sakharov juga menemui Idea Pertama, kedua dan ketiga konsep yang membuka jalan penghasilan senjata skala megaton.

Ujian pertama RDS-1 melibatkan radas yang dibina hampir sama dengan radas buatan Amerika bernama Fat Man yang dijatuhkan di Nagasaki sebelum tamat p3rang. RDS-1 atau First Lightning diuji dan berjaya meled4kkan kuasa atomik sejumlah 22 kiloton. Macam mana Soviet boleh bina b0m ni?

Rupanya, ada pensimpati komunis warga Jerman yang bertindak sebagai pengintip telah mengedarkan maklumat kajian atomik Amerika kepada kesatuan Soviet. Klaus Fuchs yang lari dari N4zi Jerman bekerja sebagai penyelidik dalam program nuklear British menjadi teraju utama pengintipan.

Apa yang menyebabkan Klaus mahu bantu Kesatuan Soviet adalah bilamana dia dapat tahu, pihak AS dan British enggan berkongsi rahsia nuklear mereka dengan Kesatuan Soviet walaupun masing-masing adalah sekutu jadi Klaus fikir, pasti mereka mahu hapuskan Kesatuan Soviet.

Klaus menghubungi kedutaan Soviet berkenaan perkara tersebut. Pucuk dicita ulam mendatang, Soviet menghantar Ruth Kuczynski untuk mengendali Klaus. Ruth dihantar ke Amerika untuk kendali seorang lagi pensimpati Komunis, Julius Rosenberg yang merupakan jurutera tentera sebagai pengintip.

Klaus Fuchs sewaktu di Britain, telah bekerja dengan Rudolf Peierls yang berkhidmat dalam suruhanjaya MAUD dimana ia terdiri dari sekumpulan saintis yang mengkaji kebolehlaksanaan membina senjata atomik di UK. Mereka berdua bekerja untuk pihak Berikat, tapi Klaus hantar info ke Moscow.

Rudolf yang merekrut Fuchs sebagai anak didiknya tidak menyangka yang Fuchs merupakan pengintip Soviet. Banyak rahsia besar, khususnya kiraan matematika dan fizika berkenaan pelakuran jisim nuklear terlepas ke pihak Soviet tanpa sengaja melalui Fuchs.

Di Amerika, Ruth mengendali Rosenberg yang ada ipar bernama David Greenglass. Dia terlibat dengan Projek Manhattan dan bekerja makmal Los Alamos. David dilatih untuk kumpul maklumat intipan kemudian disalurkan ke Ruth. Waktu itu Soviet 10 tahun lewat dari segi kemajuan pembuatan b0m atom.

Selepas RDS-1, Kesatuan Soviet menguji beberapa siri dan jenis radas atomik yang berbeza dengan menggunakan idea Sakharov. Menggunakan kebijaksanaan penyelidik dan saintis fizik nuklear dan digabungkan dengan maklumat pengintipan, Kesatuan Soviet mara sebagai negara kuasa nuklear.

RDS-2 merupakan ujian atomik kedua Soviet pada September 1951 menggunakan radas RDS-1 yang diperbaiki dan dipertingkat upaya, menghasilkan 38.3 kiloton kuasa led4kan. Menjelang Oktober 1951, ujian ketiga dilaksanakan menggunakan RDS-3, menghasilkan 41.2 kiloton led4kan.

Kemudian, pada 1953 Kesatuan Soviet melaksanakan ujian termonuklear pertama dikenali RDS-6s yang menghasilkan 400 kiloton led4kan. RDS-6s dibina menggunakan idea Sloika dimana teras radas dilapisi lithium 6-deuteride dan uranium. Sakharov mengusul ujian RDS-6sD tetapi dibatalkan.

Walaubagaimanapun varian RDS-6s yang dikenali RDS-27 tetap dibina walaupun asalnya idea Sloika ini tidak menghasilkan led4kan skala megaton yang dikehendaki. Namun kekuatan sedia ada cukup utk digunakan sebagai kepala peled4k peluru berpandu balistik antara benua R7.

22 November 1955, Kesatuan Soviet meled4kkan buat kali pertama senjata hidrogen yang sebenar. RDS-37 merupakan b0m hidrogen dua peringkat dengan skala led4kan 1.6 megaton menggunakan konsep “Idea Lain-lain” Sakharov. RDS-37 merupakan siri ujian yang ke 24.

Ujian demi ujian dibuat oleh Kesatuan Soviet dan pada kebanyakan masa ia dilaksanakan di tapak ujian Semipalatinsk atau di Novala Zemlya. Kedua tapak ini jauh dari penduduk tapi tetap beri kesan dari segi pencemaran radiasi. 456 ujian senjata dibuat di tapak Polygon ini.

Penduduk sekitar masih lagi menerima akibat dan kesan kesihatan dari bahan cemar hasil ujian-ujian nuklear di tapak tersebut walaupun ujian terakhir dibuat pada tahun 1989. Ramai yang mati akibat kanser, melahirkan anak yang tidak sempurna, alami penyakit radiasi hingga kini.


Boeing 737 Max – Masihkah Ia Boleh Dipercayai?

Beberapa hari lepas, dunia dikejutkan dengan kemalangan udara membabitkan pesawat Boeing 737 Max Ethiopian Airlines yang terhempas selepas beberapa minit berlepas dari lapangan terbang di Addis Ababa. Kemalangan ini merupakan kemalangan kedua membabitkan 737 Max selepas kemalangan udara pesawat Lion Air pada tahun lepas. Ini mengundang persoalan bagaimana perkara ini berlaku dan apa impak bukan saja kepada Boeing tetapi juga kepada industri penerbangan.

Pesawat Boeing 737 menjadi pilihan banyak syarikat penerbangan kerana boleh terbang untuk laluan penerbangan pendek dan sederhana, prestasi pesawat yang memuaskan dan konfigurasi bilangan penumpang yang boleh dimuatkan. Selain itu, sikap Boeing yang sentiasa mengambil kira maklum balas pelanggan mereka dan menambahbaik jenis pesawat Boeing 737 menjadikan ia amat popular di sebalik saingan pesawat A320 keluaran Airbus.

Bagi pesawat Boeing 737 Max, pesawat ini menjadi pilihan bukan saja atas sebab kos pembelian yang berpatutan tetapi juga atas sebab kos penyelenggaraan dan minyak yang berpatutan. Dan ia juga mampu terbang lebih jauh sekaligus membuka peluang kepada syarikat penerbangan lain meneroka peluang membuka laluan penerbangan yang lebih jauh. Berdasarkan statistik, angka tempahan Boeing 737 Max bernilai lebih $600 bilion dengan ia berkemampuan terbang dengan menggunakan 14-20% kurang minyak berbanding model pesawat lain.

Bagaimanapun, kemampuan pesawat ini mula dipersoalkan selepas tragedi kemalangan udara Lion Air di Indonesia pada Oktober tahun lepas. Hasil siasatan pihak berkuasa Indonesia mendapati pesawat berkenaan tidak seharusnya terbang dan mengalami masalah teknikal dalam penerbangan-penerbangan sebelumnya. Siasatan mendapati juruterbang bergelut dengan sistem anti-menegun pesawat yang menolak muncung pesawat ke bawah dan juruterbang terpaksa menggunakan kawalan manual untuk menaikkan semula muncung pesawat.

Selepas tragedi yang mengorbankan 189 penumpang dan krew, Jakarta memutuskan untuk membuat pemeriksaan menyeluruh terhadap semua pesawat Boeing 737 Max yang dimiliki syarikat penerbangan negara berkenaan. Tragedi itu juga mendorong Boeing mengeluarkan tampalan pada perisian sistem berkenaan bagi mengelakkan masalah tersebut tidak berulang. Tampungan ini dijangka dipasang pada semua model Max pada April ini.

Namun, rungutan para juruterbang terhadap Boeing 737 Max sudah lama berlaku sebelum tragedi Lion Air dan Ethiopian Airlines lagi. Berdasarkan semakan beberapa akhbar berkenaan Data Insiden dan Kemalangan FAA (pangkalan data yang membenarkan juruterbang memfailkan aduan/laporan secara rahsia), wujud rungutan terhadap beberapa ciri pesawat seperti manual penerbangan yang tidak memuaskan dan isu keselamatan pesawat yang membimbangkan. Boeing dalam satu kenyataannya pada tahun lepas menegaskan mereka masih yakin dengan integriti pesawat dan sentiasa mengutamakan soal keselamatan bagi setiap pesawat yang dihasilkan mereka.

Dengan kemalangan udara Ethiopia Airlines ini, keyakinan negara-negara dunia terhadap Boeing 737 Max goyah sehingga mendorong mereka mengarahkan pesawat ini tidak dibenarkan terbang membabitkan 40 negara seperti China, Indonesia dan Malaysia. Di sebalik semua ini, Amerika Syarikat dilihat cuba untuk tidak menurut langkah negara-negara berkenaan dengan FAA bertegas ia masih dianggap selamat untuk terbang.

Namun selepas ditekan ramai pihak termasuk Senator Elizabeth Warren dari Demokrat, pentadbiran Rumah Putih akhirnya mengumumkan operasi Boeing 737 Max digantung. Pengumuman ini yang mendorong Boeing membuat pengumuman sama hari ini demi memastikan pesawat itu benar-benar selamat dan memuaskan. Ini sekaligus memulihkan semula harga saham Boeing selepas jatuh sebanyak $26 bilion pada hari pesawat Ethiopia Airlines itu terhempas. Namun, ini menyukarkan banyak syarikat penerbangan di mana mereka perlu membatalkan tempahan penumpang yang terbang dengan Boeing 737 Max dan membantu mereka terbang dengan penerbangan alternatif.

Ada juga yang sudah mempertimbang untuk membatalkan tempahan pesawat ini seperti yang dinyatakan Menteri Hal Ehwal Ekonomi Datuk Seri Mohamed Azmin Ali baru-baru ini. Semasa ditemubual wartawan berkenaan isu ini, beliau meminta pengurusan Khazanah Nasional Berhad menyemak semula tempahan pembelian Malaysia Airlines (MAS) untuk pesawat Boeing 737 Max bagi memastikan pesawat-pesawat yang dimiliki MAS benar-benar selamat. Selain Malaysia, Lion Air juga bertekad membatalkan tempahan pembelian Boeing 737 Max dan beralih kepada jenis terbaru A320 keluaran Airbus.

Sementara di Amerika pula, penganalisis pasaran saham menasihatkan mana-mana pelabur yang mahu mendapatkan saham Boeing mengambil pendekatan tunggu dan lihat. Menurut Jeff Windau, seorang penganalisis dari firma Edward Jones, dua kemalangan membabitkan Ethiopia Airlines dan Lion Air ini dilihat memberi kesan negatif kepada syarikat kerana ia boleh mendorong syarikat-syarikat penerbangan membatalkan tempahan. Pembatalan ini sudah pasti akan memberi kesan kepada pendapatan syarikat dalam jangka masa pendek.

Tapi satu perkara yang menimbulkan persoalan dalam kalangan juruterbang dan syarikat-syarikat penerbangan ialah jika benar ada masalah pada sistem anti-penegunan, mengapa ia mengambil masa lama dipasang pada model Boeing 737 Max? Anda tidak perlu lihat jauh, ingat tiga perkataan ini: penutupan kerajaan persekutuan. Ya, terima kasih kepada penutupan kerajaan yang paling lama disaksikan Amerika, sebarang bentuk penambahbaikan dan pensijilan keselamatan bagi memastikan pesawat-pesawat boleh terbang dengan selamat terpaksa ditangguhkan.

Ini didedahkan dalam beberapa surat yang dihantar 61,000 juruterbang terhadap FAA dan Rumah Putih yang memberi amaran penutupan kerajaan mengurangkan keupayaan jawatankuasa pemantau FAA untuk menyemak sebarang isu keselamatan yang timbul. Akibatnya, ini akan mencetuskan pelbagai masalah yang mengundang risiko keselamatan terhadap krew penerbangan dan penumpang.

Buat masa ini, punca kemalangan masih tidak diketahui dan pihak berkuasa Ethiopia akan berhubung rapat dengan Boeing dan Lembaga Keselamatan Pengangkutan Kebangsaan (NTSB) semasa siasatan dijalankan. Namun, jika benar masalah pesawat sama dengan masalah yang melanda pesawat Lion Air pada Oktober tahun lepas, ini sudah pasti mengundang persoalan sejauh mana ia boleh diharap dari segi keselamatan dan apa langkah yang perlu diambil bagi memastikan perkara sebegini tidak berulang.

Selain itu, jika penangguhan tampalan perisian pada pesawat ada kaitan dengan isu penutupan kerajaan beberapa bulan sebelumnya, ia turut mengundang satu persoalan etika kepada para politikus terutama di Amerika Syarikat: apakah berbaloi memperjuangkan ego yang tidak seberapa jika yang dikorbankan ratusan nyawa yang tidak berdosa?


Perintah Berkurung Dalam Sejarah

Sejak bermulanya penularan pandemik COVID 19 di seluruh dunia sehingga sampai ke Malaysia, kerajaan Malaysia telah melaksanakan Perintah Kawalan Pergerakan (PKP) di seluruh negara bermula 18 Mac 2020 sehingga 14 April 2020 (ketika artikel ini ditulis) bergantung kepada keadaan kadar jangkitan virus tersebut.

Perintah Kawalan Pergerakan ini adalah paling dekat dengan perintah darurat, iaitu di mana rakyat yang terlibat diberikan tempoh terhad untuk menjalankan aktiviti harian, bahkan sesetengah situasi hanya membenarkan seorang atau dua sahaja ahli daripada setiap keluarga untuk keluar rumah, itu pun untuk situasi tertentu sahaja.

Sebenarnya tahukah anda, perintah kawalan pergerakan ini bukanlah satu isu yang baru, bahkan sebenarnya telah diamalkan oleh kerajaan besar dunia sejak dahulu lagi dengan pelbagai tujuan, seperti menangani wabak penyakit, peperangan, bencana alam & sebagainya. Jom sama-sama kita hayati dari sudut sejarah berkenaan

Secara ringkasnya boleh dikatakan sebagai satu tindakan terhad bagi manusia melakukan aktiviti di luar rumah tanpa kebenaran pihak berautoriti. Bila dah darurat, maka pergerakan rakyat akan terbatas. Nak keluar rumah mesti dapat kebenaran pihak berkuasa, nak keluar bekerja mesti dengan kebenaran, nak beli barang pun mesti dapat kebenaran.

Darurat mengikut Kamus Dewan bermaksud ‘keadaan susah yang datang dengan tidak disangka-sangka; keadaan yg menyusahkan’. Dalam Bahasa Inggeris perkataan darurat disebut ‘curfew’ yang bermaksud ‘a regulation requiring people to remain indoors between specified hours, typically at night.”

Perkataan curfew diambil dari kalimah Perancis curfeu atau couvre-fe; iaitu sejenis loceng yang dibunyikan oleh pihak pemerintah di Barat pada zaman Kegelapan (Dark Ages) bagi menandakan waktu bagi semua penduduk memadamkan api rumah masing-masing, menghentikan segala aktiviti & tidur. Sesiapa yang ingkar arahan akan ditangkap & dihukum oleh pemerintah Barat ketika itu.

Terdapat banyak punca asal terjadinya peristiwa membunyikan loceng ini sebagai perintah ‘berkurung’ dan tidur, namun ramai sejarawan Barat mengatakan ianya dimulakan oleh Norman King antara tahun 1066 sehingga 1087 iaitu William The Conquerer di kepulauan United Kingdom.

Sewaktu menjadi pemerintah Normandy ketika itu, beliau melihat situasi penduduk ketika itu menyalakan api di rumah sebagai kaedah pemanasan, namun ramai yang tidur tanpa memadamkan api sehingga mengakibatkan kematian akibat terbakar atau lemas dalam asap tebal.

Jadi timbul idea supaya dibunyikan loceng agar semua penduduk memadamkan api tepat pukul 9 malam sebagai langkah keselamatan. Tindakan membunyikan loceng ini disebut ‘curfew’ dan menjadi amalan di sesetengah negara Eropah selepas itu.

Jadi, aktiviti berkurung di rumah ini bukanlah perkara baru. Sejak dari dulu lagi perintah berkurung atau darurat ini dilaksanakan agar keselamatan & keadaan rakyat terjaga. Sebagai rakyat yang bertanggungjawab, adalah menjadi satu kemestian untuk kita mematuhi arahan pemimpin & bersabar dengan yakin bahawa segala ujian & kesukaran yang berlaku pasti akan berakhir.

Semoga wabak Covid 19 yang melanda negara kita & seluruh dunia akan segera berakhir dan kita dapat kembali menjalani kehidupan selepas ini seperti sedia kala, bahkan mungkin lebih kuat lagi dari sebelum ini.


Senjata Biologi Melayu Ketika Melawan Portugis

Baca pada ada (97), ditulis dalam terjemahan ‘Portuguese Documents on Malacca from 1509 to 1511’, ilmu racun atau toksikologi Melayu semasa zaman Kesultanan Melayu Melaka sangat maju, mendepani pengetahuan tentangnya di seluruh Eropah juga di segenap jajahan Portugal di seluruh dunia.

Semasa Portugal menyerang Kota Melaka, selain senjata api, angkatan Melaka juga menggunakan panah, sumpit dan jerangkap samar yang menggunakan elemen racun.

Seperti dinyatakan juga, racun yang digunakan sebagai senjata biologi melawan tentera Portugis itu berasal dari sebuah perkampungan nelayan Sumatera,

Racun ini diletakkan di hujung mata anak panah, peluru sumpit, lembing dan pada jerangkap samar.

Racun yang digunakan itu akan menghasilkan luka kecederaan yang teruk, menyebabkan radang, dan membengkak seakan tumor.

Ia menyebabkan gangguan saraf pada otak mangsa, termasuk menyebabkan halusinasi yang teruk yang memudaratkan.

Kesannya sangat menakutkan dan trauma apabila mangsa yang terkena racun tersebut akan menjadi gila, mencederakan diri hingga menggigit diri sendiri.

Nampaknya, apa yang kita gelar sebagai ‘zombi’, rupanya telah wujud lama di Melaka.

Penawarnya pula tiada di dalam pengetahuan segenap Eropah dan Empayar Portugal, melainkan dengan ehsan dan kemahiran mengubati penduduk Melaka sendiri.

Ia adalah imu toksikologi kelas dunia, teknologi senjata biologi yang maju semasa mempertahankan Melaka dari diragut mudah Portugis.

Jika dibaca pada (98), orang Melayu jugalah dengan segala saki baki ehsan mereka memberi antidot atau penawar kepada racun tersebut. Betapa kelembutan hati orang Melayu, hingga musuh pun diberikan ehsan bagi mengubati kesakitan dan kecederaan mereka semasa menawan Melaka.

Namun sayang sekali, kemakmuran dan kemajuan ilmu ini tetap kalah kepada kerakusan pembelotan dan nafsu tamak merebutkan penguasaan ke atas tanah Melaka. Ia begitu membinasakan hinggakan pada (99) ditulis yang tiada satu rumah di Melaka pun yang tidak menangisi kehilangan adik beradik, anak dan bapa, terkorban syahid semasa mempertahankan Melaka.